Рабиндранат Тагор - Поезия и Лично творчество - kaldata.com - Форуми\nот mecholari, 4 февруари 2016 в Поезия и Лично творчество\nСтиховете са преведени от Григорий Ватан\nОТРИЧАНЕ ОТ СВЕТА\nКато пуйка запуйкал поредният пресен архат:\n"Аз се връщам при Бога, напускам семейния ад!\nКой ме върза във него - мираж или дух?..."\n"Ами Аз... - казал Бог... Ала май че си глух..."\nВиж: до тебе два ангела прелестно спят -\nдивно млада жена със детенце на нежната гръд.\n"Туй е Майя, илюзия... Да, никой друг!"\n"Туй съм Аз..." - рекъл Бог. - И жена, и дете, и съпруг...\nОглушалият вика от своя духовен вертеп,\nала Бог му отвръща: "Та Аз съм до теб!\nВиж: детенцето мръдва, затрепва, изхлипва насън,\nАз съм то - а пък ти се развяваш навън..."\nНо накрая въздъхнал Всевишният, рекъл: "Уви,\nАз съм тук, а пък ти накъдето си искаш върви..."\n- Вече тръгвам, прекрасна... На нова луна...\nАла пак насълзена е мойта жена...\nИ отново лицето си крие от нас -\nда не ревне високо пред всички на глас...\nКолко труден за нея е днешния ден!\nКолко скръбна е малката сянка до мен!...\nИ притиска се пак, и й глъхне гласът,\nи ме гледа със ужас как тръгвам на път.\nО, жени и женички! От сняг ли са те?\nОт какво е сломено и мойто дете?\n"Ще си дойда бе, рожбо, нали съм си твой?"...\nАла тя пребледнява и виква ми: "Стой!\nНито крачка навънка!" - Команда звучи...\nКато стар генерал... Остъклени очи...\nНито жива, ни мъртва... Какво е това? -\nС диви нокти се бори за свойте права!\nИ с "обичам те!" впива кинжала си пак,\nа пък аз закъснявам за сетния влак...\nО, детенце невръстно! Съзнаваш ли ти\nколко страшно в духа ми викът ти кънти?\nТи ми каза "обичам" - и в миг ме срази,\nкакто бурята кърши трошливи брези...\nКолко мощна е твоята мъничка длан!\nКак без тебе светът е за мен нежелан!\nТи си само на 4, а тръгваш на бой\nсамо с голо сърце и оръжие "Стой!"...\nАз разбирам разлъките, клети деца:\nсъс ботуши прегазваме рой сърчица,\nте кървят и се молят на някой злодей:\n"О, не тръгвай! Не тръгвай! Не тръгвай! Недей!\nНе те пускам!" - ридаят кристални деца!\nСамородни съкровища! Златни сърца!...\nПрекосявам със майка й тъмния двор;\nподкосява краката ми скръбният взор\nна едно изваяние, дето сега\nпак ми гърлото свива със свойта тъга...\nДаже нùвата родна назад ме зове -\nтихо шепнат изплашени рой класове,\nа липите край мене по външния път\nмойта сянка безмълвно с тревога следят...\nПак преляла е Ганга от мътна вода.\nМъкне клони и кал. Горе - бели стада.\nКато агънца спят без овчари, без звън.\nСякаш сито накърмени, блеят насън...\nАз въздъхвам. От болка се рони брегът.\nПред нозете ми - дългия път на дългът...\nГледам стария свят, от съдби натежал,\nно отпуска сърцето ми злият кинжал...\nТоя път безнадеждност света не заля:\nв безопасност съм вече - неродни поля...\nНе мирясват в духа ми ония слова,\nно в момента не реже тъй силно това...\nАла връщат се пак - на вълни - на вълни,\nи отново осили от всички страни\nсе забиват във мене със яростен вик -\nче съм нечия собственост: пулче, челик...\nНо дали ни подритва самата Земя,\nили някаква древна, злокобна Змия?...\nУж сме твърди, а всъщност сме меко тесто:\nвсе чираци ни месят - незнайно защо...\nДокога ли и тук, и във конския рай,\nще ни мачкат без съвест, без мяра, без край?\n"Ти си мой! И не мърдай!" - Обаче, уви,\nпрестоял ли си дълго във тесни нощви,\nти ще кипнеш, ще бухнеш, ще тръгнеш навън\nи ще свърши най-после кошмарният сън...\nВечно плуват нанейде води и звезди,\nвсеки някога тръгва по свои следи\nи парцела ни бивш го попарва слана,\nи се срутва затворът стена след стена,\nи се връща с Пегаса ни пак младостта,\nи остава пъдарят ни с пръст във уста....\nАла има и сянка от веки-веков:\nоглушава вселената кръвният зов;\nот глъбта му изтръгва се вълчият вой,\nи викът на детето. Най-древен е той!\nЕксплодира спонтанно. Панически бдим\nда не тръгне нанякъде някой любим\nи с припадъци караме някой добряк\nда остане насила във волския впряг...\nТъй и моята малка, добра дъщеря:\nкато в Господ и Бог във баща си се взря\nоще в първия миг на живота си млад\nи си иска маслото с дебел мармалад...\nНито помен от гордост... Дори да мълчи,\n"Ти си мой!" - във ушите ми гръмко звучи... -\nМой и собствен завинаги! Тъй е било!\nТи си корен; аз - твойто любимо стебло.\nТуй е лудост, признавам, но въздух си ти,\nскъпи мой, за безкрайните мои мечти...\nКаруцарската обич подвиква ни "Спри!"\nАла виж: Ниагара бушува и ври.\nТя разбива на трески стотици весла\nи изтрива завинаги цели села...\nКанибалската обич, дори да е труп,\nвлачи жертви изцъклени в злия си клуп\nи, дори и умряла, неспирно тръби:\n"Ти си вечно виновен! О, ти ме разби!"\nНо додето е жив, тоя дързък стремеж\nпред самата съдба е във боен стоеж\nи дори и когато е в кърви сразен,\nтой крещи на Смъртта: "Ти си нула за мен!"\nО, Любов! О, Жар-Птицо! Сама в пепелта\nти възраждаш се вечно сред диви цветя\nи дори с неизменната твоя сълза\nти си вечно любимата, жива лоза!\nХем ни радва безмерно червеният сок,\nхем ни сваля на дъното в унес дълбок...\nЗасияй във сърцата ни, образе драг!:\nДве любими ръчички, протегнати пак\nда прегърнат вселената с дива любов,\nда пронижат душите ни с жеравен зов;\nнай-тревожните сънища - с бели брези;\nнай-дъждовните облаци - с дивни сълзи...\nДай ми, о Боже, до Твоето рамо,\nпръв да съм в огъня, както преди.\nБий ме до смърт, размажи ме, но само\nвечна в сърцето любов утвърди!\nГосподи-Боже, тъчи ме на стана\nс нишки сияйни от тежки беди -\nскърбите, мъките, нека да станат\nдивно разковниче в мойте гърди.\nТвоето знаме е мойта поема -\nсамо в сърцето любов утвърди:\nвместо в гърдите Ти, аз да поемам\nогън, олово - тъй, както преди.\nМачкай тестото ми мудно, негодно;\nдай ми вериги, железен хомот...\nСамо сърцето ми нека свободно\nТебе да люби - до смърт, до живот!\nДай ми колиба от скромна по-скромна.\nИмаш ли нужда - и лудост ми дай.\nТебе обаче до кръв да Те помня -\nс Теб да вървя до без дъх, до безкрай!\nНека да падаме в пътя към Тебе.\nНека в умора бездънна да бдим -\nзнам, че трудът ни нищожен и дребен\nв миг ще я духне, подобно на дим.\nВиж лабиринтите, пътнико скръбен.\nСхващай света, о сестрице добра.\nПримки, мечти там растат като гъби -\nмигар стръвта им до днес не разбра?\nСмърт ни заплашва дори и във рая.\nСмърт ни изважда от личния блян.\nГосподи, дай ми пред Теб да ридая!\nДай ми да плача, пред Тебе прострян!\nДевичата гръд с боговете говори -\nВлудяват сърцата от бяс вледенени -\nНаистина, женската гръд е Колхида -\nродени от Бога, люлеят Го пак -\nИЗ "РАЗДЯЛАТА НОСИ ПОКОЙ"\nВсичко си има завършек, предели.\nОгънят гасне в пороя, но съхнат и бездни с вода.\nСтихват циклони, до днес полудели.\nДаже Смъртта очертава понякога светла следа.\nРалото къса и цвете, и корен.\nСеменце мило, ти трябва да раснеш във почва добра!\nЩом си с душа, протегни се нагоре -\nслей се със хиляди ангели с чудна и жива искра!\nПовече никога няма да губим!\nВ извори плуваме! Жадни човече, не го ли разбра?\nДаже и с друг да е твоят възлюбен,\nБог е в раздялата: пак ти намига за нова зора...\nЗа две чучулиги - във клетка едната\nбях слушал отдавна (бях още дете).\nБили разделени. Мъжът и жената.\nНо ето, един път се срещнали те.\n- Пробил съм я, гледай! Помийните врани\nне ща да те виждат във клетка от днес!\n- Да-да, скъпи мой... Ами кой ще ме храни?...\nАз тебе те каня във моя дворец!\n- В курешки и с тебе не бих се овалял -\nвъзкликнал съпругът: "Във клетка?! - Ами!...\n- За цирк в небесата не съм се венчала.\nИ повече, драги, недей ме мами!\n- Пленителни трели със теб е мечтало\nда вие сърцето ми в рая зелен!\nНо, в отговор, само едно кречетало\nдрънчи от устата на птицата в плен...\n- Опитай! - я молела волната птица. -\nНали чучулига си - пърхай в захлас!...\n- За люлка, поилка и напръстник жѝтце,\nкафеза си златен възпяла съм аз...\n- Ма ти от какво си... се питам... издънка?!\nДве букви повтаряш!... Какво е това?...\nМълви угоената: - Стига ги дрънка!\nЗа глупави трели аз нямам глава.\n- Виж залеза, мила, как славно догаря!\nЗалей със рулади треви и цветя!\n- За, ключа и клетката, с връх господаря,\nаз ода измислих - и стига ми тя...\nОтново любимият моли напевно:\n- Ела във простора, вдъхни пролетта!\n- Тук чистят кафеза ми три пъти дневно -\nкрасив, застрахован, квартира-мечта...\n- Ще плуваме, мила, в пространства огромни!\nще бъдем щастливи и свидни навред...\n- Не, ти остани! Съществата бездомни,\nсе ровят вонящи по купчини смет...\nОтвърнала волната: - Нищо подобно!\nБез слънце и въздух не виждам живот.\n- Стопанинът, драга, е нещо удобно.\nНа облак ще имаш ли сигурен под?...\nБили чучулиги... Любими... От тези,\nкоито, все пак, се обичат до гроб.\nДопирали клюнчета. Пречел кафезът.\nзанитен за дъбов, прескъп гардероб.\nКрилцата им пърхат и чувството блика...\nЕдната отдолу отвор изкълва!\nУж имат сърца и са лика-прилика,\nно май за спогодба не стига това.\nВ зенити съмнителни трепка едната,\nи заедно с нея - безброй будали...\nНо другата твърдо седи си в палата*\nпри скъп титуляр... Превъзходно, нали?...\nС Твойта лàдия, зная (светà доброта!),\nвсеки миг ще отплавам в неземни, далечни простори.\nНямам страх. До последния миг песента -\nмойта песен за Теб - все за Теб, все за Теб ще говори!\nЗная: в Твойте прегръдки от рой времена\nсъм летял през омайни небули, слънца и вселени.\nСлед безброй векове моя дух осъзна,\nче и в горест, и в радост, Ти винаги бил си със мене!\nВече знам. Аз съм свитък от грях и добро,\nпред светия Ти взор до последния сантим разгънат.\nБил си с грешния мен и с пробито ребро,\nи със трънен венец, и оплют, и пребит и разпънат!\nТи отрупа дървото ми, Господи, с плод!\nТо отдавна не пита и всичко за всекиго ражда.\nВсеки плод е един мой достоен живот.\nОткъсни си и Ти,\nако пак си решил да примираш от жажда...\nЗа мига до замайване пей,\nдуше моя! Преливай от щастие!\nТи до дъно мига изживей -\nтой във твоята собствена власт е.\nПей за шанса, дошъл и отишъл,\nза смеха и плача до несвяст...\nЗа детенце, когато задиша;\nза надгробния, лобния, пласт.\nЗа мига в упоение пей\nЗапомни го - не ще се повтори.\nТи до дъно взрива изживей,\nщом те хвърля в далечни простори!\nНе плачи за парцалките сиви -\nдосегашните болни мечти.\nО, сърце! Посред извори живи,\nкато лудо сега затупти!\nдуше моя, преливай от щастие!\nВсеки прилив ехти и се връща -\nняма вечен порой или глад.\nДнеска в пепел е твоята къща -\nутре Господ ти дава палат.\nДълго в тинята ти не засядай.\nНе оставай във плен на скръбта.\nВсеки порив от Бога възсядай\nи пълнù със слънца Вечността!\nКолко химни край тебе извират!\nКолко много миражи и скрап!\nНо с химери, които раздират,\nняма пълна ни бездна, ни трап.\nАко нещо все дава заето,\nАко някой е буца от лед,\nти не чакай Михаля, но ето,\nлично Бог преминава край теб!\nСтига сълзи и хълцане, братко!\nСтига, сестро, въздишки и плач!\nНе ламти за вселени от сладко -\nне бъди на духа си палач.\nДай му шипчица, трънка, росинка,\nщом Творецът, макар и велик,\nкато просяк - за грам милостинка -\nти предлага понякога миг!\nНе хранù въжделения-хали!\nНека всеки посърнал Пегас\nнапоим, утешим и погалим,\nза да милне Небето и нас.\nНяма газ. Няма вече гориво.\nНека Бог пренамести костта,\nдето има зарастък накриво -\nпор и славей, споени в страстта.\nНе блатясва водата течаща.\nВълнолом е животът и плам...\nВсе отблясъци Господ ни праща -\nприеми ги без ред и без план.\nРосна капка блести на жасмина -\nще угасне омайния блик...\nТъй и шанса си пак ти отмина,\nо, сънливецо - Божия миг!\nтой във твоята собствена власт е\nОВЕХТЕЛИТЕ ШАСТРИ *\nНека шастрите пращат в гората\nсамо старци със бели бради...\nАла може ли тя, мили братя,\nна младеж и дете да вреди?\nИ бакулът в гората се кланя,\nи гугутката гука в захлас;\nЗа аскета уханни лиани\nправят сянка в горещия час...\nА чампàка и чайните рози -\nса момичета голи, разбрах... -\nвечна младост даряват на този\nкойто нощем танцува със тях!\nА пък старците все се оливат\nот изтъркани стари слова:\nот езиците техни бодливи\nни се вие отдавна глава...\nВсе надути и крути особи\nизтезават латерни безкрай -\nза духа на брамина след гроба,\nза светия му пуешки рай...\nНе затуй ли децата ни умни\nни захлопват сърца и врати\nи спасяват се тихо и шумно\nот разпраните наши усти?...\nНие раждаме собствено Слово -\nразрушихме стените със взлом.\nНие шастрите пишем наново -\nи бракуваме стария дом!\nНека дъртите пуяци книжни\nда си баят за вечен късмет;\nда рендосват неближни и ближни\nи да трупат останки и смет...\nВсъщност, младите днес ще посрещнем\nот гората сияйния ден -\nоставете гемиите тежки\nда потънат във своя Едѐн...\n24.05.2015 г. 22:20:37\n* Шастра - от Уикипедия, свободната енциклопедия: Ша́стра (на санс-крит: शस्त्र, śastra IAST, „призив, химн“, също „меч, нож, оръжие“ ) — вид пояснителен текст, използван в индийските религии, в частност в будизма; коментари към сутра. В по-широк смисъл, "шастра" означава знание за някакъв предмет или тясна област в науката. Да кажем, отбелязване на умението за владеене на някакво оръжие (например, астра-шастра (на санскрит: अस्त्र, astra IAST, „видове метално оръжие“).\n(изгората-мълния или сага за Новата Ева)\nКакто къпе се Небето,\nсъс безброй звезди,\nв ледно езеро, където\nбъдна сага бди,\nтъй и в мене трепкаш, Боже,\nс дивна светлина -\nрой сърца във мен си сложил.\nПанаирът на тълпата\nне е тъй лъчист...\nНо лазурът във душата\nе бездънно чист.\nСъщността на Същината\nвижда се отсам.\nАз сега във тъмнината\nсъм неземно сам!\nАз пред всяка еднодневка\nсъм отломък лед.\nА по моята пътека -\nОт Жар-Птицата не махнах\nдаже и перце -\nне предадох в полумрака\nА сега - една представа.\nМълния - и мъж...\nТя със блясък му пристава.\nГордост, страх и речи умни\nтя ще заглуши -\nволтова дъга ще лумне\nмежду две души!\nИЗ "СРЕЩА СЪС СМЪРТТА"\nТой затворил очи и съгледал криле... Изведнъж -\nвърху лебед се носи в нощта към луната огромна!...\nЧудна Птица...Но грабнал го някакъв сън вездесъщ.\nТой по властност и сила смъртта му напомнил.\nНо космичния студ е способен и бог да скове.\nБелоснежната птица започнала тихо да пада.\nОт това Вечността ще кънти билион векове!\nБилиони вселени ще пеят за нея балада!\nНо не бил на земята вълшебният неин финал:\nтя в кристали се пръснала горе на хиляди мили!...\nИ тогава ездачът животите свои узнал -\nураган от видения, чувства и образи мили!\nИзживял ги отново на бесен каданс до един.\nВъв пещта на смъртта същността му добила безбрежност...\nНо се върнал в света... Ето: Ганг си тече невредим;\nсветлинките от къщите в него приливат от нежност...\nПо реката на запад все същата лодка снове:\nмилиарди животи той бил преживял за минута!\nМесечùната - същата. Пак от небето зове,\nи плеяди от спящи човеци люлее във скута...\nАко двама сега - тази нощ! - до несвяст се вплетат\nвъв сърцето на Бога и мигом в духа си усетят,\nче взривът им е "райска машина" за край на светът,\nтой ще рухне в нощта, но сърцата им вечно ще светят!\nВ непрогледния мрак те са вече безсмъртно едно -\nдух и плът в единение пръсват Смъртта на парчета!\nТе в безкрайния Космос са само сияйно звено;\nв катедралата Божия - глас на невинни момчета.\nДотогава обаче ще гълтаме вик подир вик.\nЩе треперим, събрани в сълза за премалата сладка...\nНо накрая ще литнем надолу към Божия миг\nи ще звъннем във него, понеже сме Божия капка!\nБитието, най-после, ще стигне до свойта мечта.\nТишината на Бога отново ще бухне къдели...\nБог ще духне звездите, понеже щастливо в нощта\nдве кристални души, най-накрая, до край са се слели!\nИЗ "БЕЗУМНИ НАДЕЖДИ"\nКак искам, о Брама, да бях се родил\nсред прости жени и мъже бедуини!\nНа кон да подскачах през трън и бодил\nпо жива жарава от диви пустини..\nДа тънат очите ми в прах, марани,\nда виждат море от надиплени дюни...\nНо даже сред крясъци, дим, суетни,\nв сърцето ми все да е май или юни!\nА ние сме с коня. Свободни. Сами.\nНа вихри от пясък до днес се любувам!\nВъв пясъчен ад и раджата жуми -\nно аз на раджи във света не робувам...\nСмъртта си отдавна до смърт разруших -\nВарàнаси(1) пак със успех атакувам:\nи днес, за забава, щом Яма(2) реши,\nаз Лета и Ганг(3) на игра ги преплувам!\nИ Югите(4) волно прегазвам без страх,\nно няма за мърша да свърна от Пътя.\nПред пуяци вечно припадам от смях,\nно праведност подла(5) в духа си не мътя.\nКрещя от възхита пред всеки завой!\nАз буря и гръм съм в борбата велика\nи брат на циклона във морския вой. -\nЗа помощ във Битката често ги викам.\nС безумна надежда и страстна молба\nзова Те, о Шива: Смили се, хвърли ме\nи днес във въртопа на славна борба,\nсъс дъх торнадо, на подвиг сюблимен!\nИзпил бих небето на екс като луд,\nсърцето си там бих удавил отдавна -\nза свиден Войвода(6) без кръв и барут,\nпод знаме от Истини(7) в битка неравна!\nНе съм за оазис и пухен покой.\nНе ставам за тиква, ухилено куха.\nНе съм папагал или верен копой,\nни бяла ангорка за женска разтуха...\nЛакей - и велможа... Плашило - поклон... -\nНищожното друго нищожно си търси.\nПодобно на червей - за тор и подслон, -\nти даваш отчети и спорно добър си.\nВ стръвта на рибаря не съм убеден.\nНе съм се венчал и за пор и лисица.\nНе съм за камшик и помия роден\nи няма да бъда в колата ви спица!.\nНе вярвай на плъх и на вълчи съвет.\nНе ползвай змия за народна щафета.\nСергии... Пазари... - Прекрасно. Привет! -\nПаницата леща(8) затрива поета.\nКаква ли не птица ума ви изпи?\nБенгалски огън ли ви стана светило?... -\nМорето от свежи, невежи тълпи,\nс безчислени жертви до днес е платило.\n1 - Варàнаси: древното име на град Бенарес, разположен на река Ганг. Ос-вен с положителните си доминанти, той е и главен символ на смъртта в индийската митология. И до днес го наричат "Градът на мъртвите".\n. 2 - Яма: бог на смъртта в индийската митология и религия;\n3 - За Лета вече отдавна знаем, че е една от петте реки в елинския Хадес, която е символ на забравата и смъртта. Известна е и като богиня със същото име и същите пълномощия. Но в превода на стихотворението, заедно с нея се споменава и индийският Ганг, защото и той има такова значение. Той е не само велика река и бог дарител на изобилие и живот като Нил в Египет, но е и бог на смъртта.\n4 - Юги: големи духовни епохи в индийската езотерика и митология.\nИз "В древни времена"\nВълноломът ти, Боже, е нашият спомен за Тебе -\nс Хималаи от сълзи го блъскаме гребен след гребен...\nМилиарди илюзии в него със гръм се разбиват,\nи люлеят ни пак, и мечти безнадеждно убиват.\nГордостта ни на пясък съсипваш с вълните крайбрежни,\nи медузи разкъсваш - прозрачните наши кроежи...\nОктоподи подмяташ - безброй имена-самомнения,\nи ни връщаш във Тебе със Своите мъртви вълнения.\nО, Всевишни! През сълзи възпява Те нашият жалък молебен!\nРазнебитени, дребни, щастливо се връщаме в Тебе...\nС оратории, меси - безкраен прибой многозведен,\nбуйно луди по Тебе, във Теб ще изчезнем!\nПЪТЕШЕСТВИЕ КЪМ НИКЪДЕ\nО къде, накъде ме отвеждаш сега\nс твойта лодка от злàто под тази дъга?...\nЩо за птица над нея кръжи?...\nО, кажи, Непозната, кажи?\nНо усмихваш се ти - и мълчиш... Тишина...\nОт коя си страна?...\nКой ли бряг ни зове от простора далечен -\nпри море - или речен?...\nНе отрони ни "не", нито "да".\nСамо махна на запад. Безкрайна вода!\nТам Светилото слиза под сини вълни.\nНо кажи - накъде? И защо ме плени?...\nТи натам ли живееш? Наяве, насън? -\nНакъм залеза, в тих погребален огън?...\nВъв зарите му залезна, странна богиня\nнасълзява с роса небоятната шир тъмносиня...\nТа натам ли отплувахме?... - Там,\nдето китове палят фонтан след фонтан,\nпред горящ хоризонт, от пожар задимен?\n...Ала ти и сега се усмихваш зад мен -\nи ни звук, нито слово...\nСамо вятърът тежко въздъхва в небе от олово;\nи морето, ревящо до Бога, се буни\nс бели дипли разпенени - водните дюни...\nСякаш диша гигантска, чудовищна гръд.\nНяма бряг. Вече само водите неистово врат\nи издигат тук-там виолетово-черни стени.\nДа! Нощта като с нож светлината смени...\nВ безконечно ридание рухна светът!\nАла твоята лодка безтрпепетно прави си път\nи отново усмихваш се ти... Но защо?\nТи на колко години си! Двадесет?... Сто?...\nИ защо озаряваш тъй ярко нощта?\nСъс какво укротяваш под нас пропастта?\nТи, когато за пръв път пред мен се яви,\nне наведе ли в кръг дървеса и треви?...\nЩом запита: "Ще дойде ли някой със мен?",\nне утихна ли всичко във този момент?...\nВ тоя миг от очите ти сноп светлина\nозари, о Прекрасна, самата Луна!\nАз пристъпих във лодката силно смутен\nи запитах те: "Кой ли е твоя тотем?\nТвоя идол, религия, племенен бог?\nЩе ме върне ли той от съня ми дълбок?\nЩе прелее ли сили в живота ми нов,\nще даде ли в духа свобода и любов?\nТи ме стрелна с очи и засмя се отново,\nно не каза ни слово...\nОттогава се носим не знам колко дни\nпрез лъчи и през сенки, през водни стени -\nту прозрачен до дъно кристал-океан,\nту през нощи от въглен и черен катран.\nТъй че лодката твоя, във зари и в тъма.\nнеотклонно на запад пътува сама...\nКолко пъти те питах с очи: "Ама кой\nе светът ти, Царкиньо? Цари ли покой\nв твоя край? - Аз загубил съм ума и дума!\nТи погледнеш ме пак... И отново - ни дума...\nСкоро тъмни криле ще разпери нощта\nи огнярят на запада пак ще затвори пещта.\nЩе остане във въздуха само безкрайно познат,\nот плътта ти неземна, Богиньо, най-фин аромат...\nТвойта златна коса постепенно изчезна! -\nСамо споменът, вятър, и водната бездна...\nКолко страшно боли!\nСякаш качвал съм сам километри скали.\nИ сърцето, сломено от тези безкрайни отвеси,\nвика горестно: "Стой, Не изчезвай, не бягай, къде си?!"...\nАла знам. Откъм запад, отвъд, иззад залеза-рана,\nще въздъхваш и ти, че да бъдем едно е опасно и рано.\nЩе прегръщаш духа ми, изпаднал без теб в отчаяние,\nи ще святкаш без гръм в абсолютно мълчание....\nИЗ "МОЕТО ЩАСТИЕ"\nВ своя прùлепен мрак, ти летиш безпогрешно във чувства, удобства и страсти.\nОт прилѐпките знам, че съм длъжен бездънно, уви...\nНо в уханната спалня, под знака на "вечно валидните" сутри и шастри,\nти дали и за миг моя мир, моя дух улови?..\nЕ, улавяш по малко... Една милионна... Обаче дали сме "роднини"?... -\nСамо Брама разбира защо сме в един епизод...\nИ дали женски глас и снага, и походка, и страстна молба пияни ни -\nили просто извира от извора силен живот?...\nЕто: напръстник слагаш... Пиала... Паница... Котел... - Но дори да е делва,\nкато пръсна навънка, защо е гласът ти свиреп?...\nКойто има душа, той със мисъл за другия всички вселени населва,\nно за тебе е важно какво ти е нужно на теб...\nАко би ме разбрала - да любеше мене, а не само свойте представи,\nби завила от болка, че газиш каквото съм сял...\nАко твойта хипноза би спряла за миг, вече никой не ще те остави\nи в душата ти чиста аз трепетно бих засиял!\nО, схвани, разбери ме: аз нежно те любя, харесвам те, моя избрана!\nНе бъди само себе си, чуй за секунда и мен.\nЩе настане небивало щастие - няма да кипваме рана след рана,\nи не ще има вече ни стрък, нито кедър сломен!\nДосега не разбра. Аз съм вихър, облитащ безброй светове и вселени!\nТи си мислиш, че вестник изчете - и хвърли ме пак...\nЗа да видиш духа ми, гмурни се в безкрайните мои простори нетленни!\nАз съм твой от върха им у Брама до дъното чак.\nАз съм тука, помни! Имам място за всичките твои мечти и копнежи.\nДо един! - Всички живи звезди и слънца посетих!\nЧрез сърцето ми можеш да бродиш безкрайно из всички вселени безбрежни -\nчрез сърцето ми - мойта светая, светая светих.\nНедей да отпращаш никого - дошъл ти е лично Бог!\nВ духа ни от вечности чака Го целият космос дълбок.\nЩом дълго си ходил безсъвестен, сега начаса се покай -\nдошъл е Босякът, Всевишният - него и приласкай!\nЩом някой е зъл и надменен, той крехкото вредом коси -\nСам Бог от вида и сърцето му дълго ще се гнуси!\nТа щом със нещастния, Господи, някой и зъл и свиреп,\nтой нека задълго, за вечности, бъде отхвърлен Теб!\nВсякоя завист окаяна става на остър кол -\nкопие тя е подпалено, забито във Твоя престол.\nЩом като къща, обятие клетник злочест приюти,\nтя Твойта обител е, Господи - нея и посети!\nКогато негодник нищожен прегазва души и сърца,\nтой пръква и челяд безбожна - лами, нечестиви деца.\nНо дойдеш ли Ти, о Нетленни, в света ни студен и нелеп,\nВселената, в упоение, се завърта до атом край Теб!\nПоетът - сантурът на Бога\nО Ти, Грозд от разумност, душа и гальовна природа!\nТи си Вечната Тайна, отдето неспирно извира възхода!\nОт бездън-времена, със несметни палитри разкошни,\nТи танцуваш неземно в невинни игри денонощни.\nВъв несвяст е Земята от Твоите мисли и тайни -\nвеличав си в скалите, прекрасен - в зорите омайни.\nНиагари вселени навсякъде любят се лудо,\nвсяко звездно сърце е искрящо вълшебство и чудо.\nПремаляват от щастие всички безсмъртни създания -\nвсяко вмества в душата си рой мироздания.\nНа сантура си, Шива, ти хиляди вечности свириш.\nтой е тук, във сърцето ми - в него отколе извираш...\nО, Предвечни! За Тебе духът ми до днес благовества -\nТи си връх на безброй от безбройни вълшебства!\nи целуват се вихри и бездни.\nясно слънце, и въздух - и всичко!\nО богиньо светà, нежнолика!\nНо без теб да се срива светът\nСамо миг да помислиш за мене -\nно добро ли е туй - не разбира...\nсъбудѝ ме от сън!\nОчистѝ ми духа непотребен\nда е òгън и плам -\nда зари Твоя храм.\nСветлината Ти всичко разбули -\nДа затропа и моя прозорец -\nи да стана от сън!...\nМрак като в рог. Трапът - дълбок.\nСмили се, о Боже - слепеца в нощта упъти!\nЛикът Ти божествен е сага за скръб-състрадание -\nи капчица обич прати ми, о Боже -\nнека възкръсне след нея в пороите свежи духът ми,\nизсъхнал от вечно напразни надежди!\nИ днес се дивя: все за Тебе сърцето ми бие,\nза Тебе трепти!\nВ морето човешко най-после открихме се ние -\nаз, Древни, и Ти.\nЛюлеят се днеска над мен кипариси,\nсред есенен дим,\nи спомням си: Ти си ми, Ти си ми, Ти си\nО колко столетия бил съм в пространства далечни!\nЗагубил бях Твоите древни следи...\nНе ти ли трептеше в мостовете вечни\nот спомени, сънища, химни, звезди?...\nОглеждам се. Люлят се билви(1) и и бори,\nСияе ашинът(2), сърцето листенца разтвори,\nОслушвам се. Чувам отново\nнай-предначалното Слово -\nпредвечното, Твоето Слово, о Майко Земя,\nстъписващо - древно и ново!\nО, колко ашина със Теб сме витали\nсъс волни крила;\nна колко тревички сме ярко блестяли\nв гори и поля!\nНо всечия болка и всяка несрета\nв нощта ме зове:\nв духа ми бучат и тревожни морета\nот стари мелодии\nи образи свидни в душевната глъб -\nте пак са свободни!\nТу в сълзи напират, ту в приливи страшни -\nно и звездна лавина не ще ги зарие!\nО, колко съкровища - древни, сегашни\nсъс Тебе, Парвати(3), ний пак ще открием!\nНе Ти ли, о Боже, в космични зори,\nзапали в сърцето ми вечно сияние\nи обич към всички в духа ми внедри\nв това мироздание?\nНе помнят вселените - нито една -\nкога си покълнал из дън-времена\nпотайно в сърцата ни - дал си им път\nпрез бездни и сфери напред да летят.\nО, Дух величав, Махадев(4), Ава-Отче, Ау-мен!\nВъв реки от вселени и радост и скръб бързотечна\nвсе поновому Ти ме извайваш -\nоставаш си вечно!\n1 - Баиль, бильва, или баэль, мраморная яблоня, венгерская айва, эгле мармеладный Aegle marmelos [wood apple, stone apple, bengal quince, bel, sriphal] – медленнорастущее плодовое дерево высотой 12–15 м высотой из сем. Рутовые (Rutaceae). Листья туласи используются для подношения Вишну, а листья бильвы – Шиве, тогда как Ганеше преподносят только особый вид травы, известный как кадике, или гарике (дурга на санскрите). Ветви бильвы используются в различных религиозных церемониях. Аюрведа предписывает смесь листьев туласи, бильвы и нима в качестве универсального средства от большинства человеческих болезней.\n2 - Ашшин, или ашвин — седьмой месяц нового бепгальского календаря, соответствует европейскому сентябрю-октябрю; первый осенний месяц; осень в Индии наступает после сезона дождей и считается самым чудесным временемгода.\n3 - Парвати - мъдрата съпруга на Шива. Богинята - Парвати е известна като съпруга на бога на сътворението и разрушението - Шива, - но и като богиня-майка на боговете и богините. Тя е въплъщение на Шакти - богиня на първичната космическа енергия,която движи цялата Вселена и живее във всички живи същества. Тя е креативната женска сила, източник на промяната е света. Без нея боговете, хората, животните и растенията не биха могли да съществуват. Парвати е почитана е много образи:\nДурга - богинята, бореща се с демоните;\nКали - богинята на промяната, безкрайността на времето и унищожаването на злото; Шакти - богинята на Вселенската енергия;\nЧанди - богинята на абсолютната реалност, успеха и победата над злото;\nМахаеидаяс - десетте женски божества, произлизащи от богинята Кали.\n4 - Махадев, Махадева: - Богът на Боговете в Индия. Счита се, че е идентичен с Шива.\nТи не си и помисляй\nда отвориш нецъфнало цвете!\nНакичете го с бисер,\nприпаднете от мантри и сутри,\nмедитирай от вечер до сутрин,\nденонощно от мъка ревете -\nПровери и с хипноза -\nто ще спи непробудно и сладко...\nне отваряй насилствено, братко!\nАко искаш я милвай до утре,\nнаправи и магия,\nс диамати гизди я,\nсъс пандит(2) ритуал направете... -\nНе, не си и помисляй\nда отваряш нецъфнало цвете!\nСамо който изпратен е свише\nще разпъпи сърца и поляни!\nКак от първия миг са пияни!\nКак танцуват гори и поля!\nКак от първия миг се разля\nцял всемир от лъчи и ухания,\nот възторзи, крилца и сияния\nв мириади души и създания!\nще разпъпи сърцата заспали!\nОще с първия поглед и порив\nвсяка пъпчица пръв ще отвори -\nи със елфи от всички ливади,\nрой души на цветя и цикади\nв небесата ще хвръкнат завчас!\nВсяко цвете, във сладък екстаз,\nще започне да пее и диша,\nза небесен прашец да въздиша,\nи искрящи бои ще подпали...\nще разтърси сърцата заспали!\n1 - голяма река в Индия\n2 - учен брамин\nМен от мъки не ме достраша -\nТи балсам си за мойта душа! -\nОт пръстта до звънтящия кедър -\nТи безкрайно си мъдър и щедър.\nДай в духа ми без край да ехтят\nвсички песни от родния кът,\nвсяка радост, добро, красота;\nветровете, реките, нощта...\nНо отправям и друга молба:\nда не плача от мойта съдба,\nот бедите по стръмния път -\nнека те да не ме разтопят.\nНо и в сън да не видя, в кошмар\nда съм силен, раджа, господар!\nСамо обич във мен оживи -\nда е звездна, благослови!\nСъс надежда ме Ти укрепи -\nмоя дух да е жив, да не спи!\nДа съм вечно смирен, но и също\nсъс сърце като Теб - вездесъщо.\nВъв недрата ми пламенно искат\nзвездни приливи да се плискат...\nДай, Всевишни, най-сетне да смъкна\nтоя страшен товар, дето мъкна!\nВ Твойто Царство ме днес утвърди -\nсамо Ти да си в мойте гърди.\nМойта делва със жлъч и сироп,\nаз строших и забравих до гроб.\nВ нова делва сега е налян\nТвоят миров, велик океан.\nС лекота върху мойта глава\nаз я нося с безброй същества.\nГроба, страха незабавно хвърлù -\nмъртви утайки са, мръсни мъгли!\nПойни копнения, мисли нетленни,\nс грохот прииждат от нови вселени.\nЗвънко веригите с гръм разтроши -\nцарство свободно сме - волни души!\nПей до издъхване, душо щастлива -\nчуй чучулигите как се оливат...\nБомби заложил е твоят копнеж -\nмрака продънва се с тъмен тътнеж...\nЕто ни, идем си в родни чертози -\nтам дето Цар, Император е Този,\nКойто (БЕ НЯКОГА) в мрак ни роди:\nНИЙ сме децата Му - всички звезди\nО Космическа Птицо, най-сетне разбрах -\nпесента ти понявга немее...\nНо и в кръв да лежиш върху земния бряг;\nвсичко живо над теб да се смее,\nда се скъса от мантри Великият Страх\nи да пъплят мъгли упорити -\nне забравяй, Жар Птицо - о, скръбна душа, -\nМахадева с криле сътвори те!\nНе шуми във полето приспивно ръжта,\nа циклон приближава към твоята къща!\nНе жасминът люлее в гората листа,\nно стихия те блъска и после се връща.\nЩе спасиш ли гнездото си, пътя, честта? -\nИ да бъдат нещастно затрити,\nА ще има и сумрачна, зла тишина;\nвъв съня си нарядко и гарван ще грака...\nНе издава Аруна(1) и грам светлина -\nтой заспал е на изток дълбоко във мрака,\nи оттам се подава червена луна...\nНо да няма и атом свещена Амрита(2) -\nне забравяй, Жар Птицо - о, скръбна душа,\nГоспод Шива затвора ти тесен разби\nи призѝвно те викат отвъд албатроси...\nОкеан от ракшаси(3) със стръвни зъби,\nпо талази от ярост към тебе се носи!\nАла щом като изгрев за тебе тръби,\nкато луда литни към зарите!\nЩом си извор, очаквай безброй чудеса.\nЛюбовта не е паяк в очакване, Боже!\nНе копней и по хидри с 1000 лица -\nте за друг са приготвили пухено ложе.\nА за тебе копнеят безброй небеса,\nи макар да са още с олово покрити,\nне забравяй, Жар Птицо - о, чиста душа,\n1- Аруна - кочияшът на Слънцето в индийската митология, символ на зората\n2 - Амрита - питието на безсмъртието\n3 - ракшаси - зли демони\nО, птицо от рая, танцувай в гръдта ми!\nСърце мое пойно, от щастие пей,\nот щастие пей!\nЗабравени чувства - небесни там-тами...\nЗащо е прозрачна дори и плътта ми?...,\nКого тъй възторжено моля и чакам?...\nЛети, моя душо, в небето се рей!\nСърце моя пойно - високо над мрака\nГърмят, прогърмяват небесни предели,\nзадава се буря, мъгли се кълбят,\nмъгли се кълбят....\nДъждовните облаци врат полудели;\nвъртят гладиолите бели кордели...\nВ гнездото си плахо трепери гърлица;\nзаслушан във жабките, дреме дъбът...\nЗадава се буря, мъглите увисват,\nС гюлета оловни трещят боговете\nпо лист ламаринен през целия свод,\nпрез целия свод...\nДълбоко покланя се всякое цвете -\nи само след миг ще плющят дъждовете!\nЩе плъпнат през ниви и мокри ливади\nдуши на дървета - немирен народ...\nЗа миг ще напълни потоци и вади\nКой там е разпуснал коси-кехлибари(1)\nот покрива златен на чудо-дворец,\nТу крие лицето си в пупрурно сàри(2),\nту звънко се смее, щом Индра удари\nсъс копие-пламък по тъмни дувари...\nЗащо се затичаха пъстри бекаси?\nЗащо се обажда подплашен скворец?\nКой бурята гледа от златни тераси,\nТъй кръшно и прелестно кой се затича\nв зелена лехенга(3) по стръмния гхат(4),\nПо кой ли въздишаш, о мило момиче,\nи с лайка гадаеш дали те обича?\nИ стомната с цвете към него ли плава?...\nЗащо толко бързаш по мокрия скат?\nКой спуска се, сякаш подгонен от лава,\nпо стръмния гхат?...\nКой там се люлее на люлки неспирни -\nпрез стари бокули(5) - и пее в захлас,\nпее в захлас?\nТрептете от вятъра, гънки прозирни!\nветрейте се весело, къдри немирни!\nВихрете се, вихри под старата дюля!\nКой там се развява в Сурийния(6) час,\nпрез сенки и бликове буйно се люля -\nи пее в захлас?...\nА кой под навеса от китна кетока(7)\nпривързал е лодка и слиза за теб,\nслиза за теб?...\nПрез сълзи, девойката гледа потока\nи мисли за някой с въздишка дълбока...\nО, тя Песента на Дъжда е запяла!\nА кой под кетоката идва за теб?\nДали си за него най-свидна пиала(8)?...\nКой идва за теб?...\nОтново сърцето ми - райската птица -\nтанцува във транс и замаяно пей,\nСъс славеи мокри - стотици, стотици!..\nИ с майските капки - безценни жълтици!\nМоре от цикади в поляните свири,\nНе спирай, сърце, от любов се олей...\nОтново извирай, извирай, извирай -\nи смаяно пей!\n1 - Както бе казано, част от образите и мислите в българския свободен превод не отговаря на руския, който взимаме за източник по нямане на подстрочник от бенгалски или английски (Тагор е писал в оригинал и на английски). Така че отдалечаването от първоизточника е голямо, но на много места, доколкото руският превод е предал оригинала точно, нещата съвпадат. В случая "кехлибарените" коси на момичето не са невъзможни в Индия - там има даже и блондини.\n2 - Сари - традиционна женска дреха, която се носи в Индия, Бангладеш, Непал и Шри Ланка. Представлява дълго парче плат (между 4 и 9 метра), което своеобразно се загръща около тялото. Името му произлиза от думата "сати", което на санскрит означава лента плат. Материалът, от който е направено, зависи от социалното и материално положение на жената. Според археологически находки историята на носенето на сари може да се проследи до 2-3-то хилядолетие преди новата ера.\n3 - лехенга. Пълното название на тази индийска женска дреха е "лехенга-чоли". Носят е като вечерно облекло в тържествения сватбен ритуал, но и в други случаи.\n4 - гхат (бенг. ঘাট, хинди घाट) — каменно съоръжение със стъпала, служещо за ритуално измиване на индуистите и за погребенията с изгаряне. Съществува от хиляди години и е широко разпространено по всички индийски реки..\n5 - бокул (Mimusopselengi) - разпространено лечебно дърво в Индия, споменавано още в Аюрведа.\n6 - Суриен час (това също го няма в оригиналното стихотворение и руската версия) - Слънчевият час в часовата астрология. Интересно е съвпадението на името на Слънцето в Индия с названието на "сурите" - женските божествени духове в митологията им. Българският Мъдрец твърди, че нашето слънце е женско, на немски език Слънцето е в женски род.\n7 - кетока (Pandanus tectorius) - дърво в Индия\n8 - пиала (чаша). В случая (пак само в тази българска версия на стихотворението) може да се направи връзка с автобиографичния разказ "Единствената пиала" от известната индийска писателка Амрита Притам. Художникът Ромеш Чандра един ден й разкрил, че откакто се бил срещнал и обикнал с едно индийско момиче в Хималаите, въпреки че то скоро починало съвсем младо, повече никога не е имал интимна връзка с жена. От този момент бил пил от "единствената пиала" в живота му - нейния образ, нейната любов, нейната прекрасна душа. Откупил я от баща й на по-висока цена, който я бил продал някому и предстояла сватба. Но му се наложило да си иде в Калкута, за да вземе повече пари за остатъка, да се върне и да си я вземе - да не се разделят повече никога. Но понеже закъснял, бащата помислил, че са го излъгали и пак насрочил сватба с другия. Момичето умряло от мъка и Чандра заварил само погребалния огън\nСъбуди се, о Радост, ти нямаш цена!\nНад морето от скръб ти си светла вълна.\nЗа лъчите ти няма предели,\nразпростирай крилете си бели!\nВ океана от скърби ти нямаш цена -\nти разбиваш, о Радост, и адска вълна.\nКатедралата моя бразди вечността -\nтя отваря магически всяка врата,\nтя сълзата на всеки избърсва\nи за Бога хвала я разтърсва!\nЗад прозорците бягат не наши звезди -\nкатедралата моя простора бразди...\nО, какво е засветило в новата вис?!\nЩо за блясъци трепкат в простора й чист?\nИ защо не заспиваме вече?...\nКой ни вика без глас отдалече?\nЩо за дим се сгъстява в простора лъчист?...\nАх, грамадна планета - искрящ аметист!\nУж съм тук, на Земята, до родния Инд -\nтой бушува в нощта величав, мрачно син...\nА гората смълчана зад мене\nе във транс от предизгревно бдене.\nНейде глас на далечен, безсънен брамин,\nна талази се носи с напевно "Амин"...\nЗабушувай, бушувай, о Синдху(1), разбий\nледовете на всички нещастни съдби!\nПред духа ни са чисти, сияйни простори -\nТоя свят вече нивга не ще се повтори!\nИ последните скърби, о Синдху, впрегни,\nкъм добри, обетовани, чудни страни!\n(1) Синдху - истинското име на река Инд на едно индийско наречие. Думата Инд е романизирана форма на древногръцката дума 'Iνδός , заимствана от старооперсийската Hinduš, която от своя страна е получена от санскритката дума Синдху (सिन्धु). Думата Синдху или Синдх все още е местното наименование на река Инд. Първоначалната санскритска дума е сбор от две думи, сим (регион или или граница) и дху („треперя“, „разклащам“, „треса“) и слято означава тресящо се водно тяло — река, поток или океан. Инд е и името на богът на смъртта в индийската митология. Той не търпи нищо несъвършено.\nНЕБЕТО - КУПОЛНИЯТ ХРАМ НА БОГА\nСвободата, ми казват, е в бягството, ала то не приляга за мен -\nаз и в хомот, и в мъчилище няма да бъда сломен.\nНежна шепа протяга Вселената - от бездън-времена досега.\nС медовина я пълниш нетленна Ти, със безсмъртните Си блага!\nАз пък вечно издигам олтаря си - и наяве, и нощем насън -\nза лампадите - Твойте подаръци - пак от Теб да прихвана огън!\nДа зашепнат, затрепкат, запалят се - и когато им кажа "сезам!"\nда залеят с хвала и сияния Твоя приказен куполен храм.\nВчера щях да пометна сърцето си и без вест да се махна от тук -\nда изпадна - отшелник да стана, - но това е за някого друг...\nЛюбовта, красотата, дечицата - всеки филиз тъй нежно зелен -\nТе са ТВОЯТА радост, о Господи, та защо да не трогват и мен?\nО, сложи на духа и олтара ми Твоя вечен сърдечен печат!\nИзсипи над сърцето ми пламенно\n(Внимание, в това стихотворение има две думи, които преводачът не одобрява, но след него се обяснява неизбежността на тяхната употреба).\nПрощавай, братко, моля те, прости -\nпрекрачих вече вашите врати!\nПрепускайте след свойте си представи,\nно, моят дух миражите остàви.\nА да се върна - кой ще ме застави?...\nИзнизах се в потайни тъмноти -\nнедей ме вика, моля те, прости!\nА бяхме вол до вол. И е възможно\nда продължех туй теглене безбожно,\nако сега, на този кръстопът,\nне ме събори по лице Духът!\nО да! Мобилизиран. Неотложно.\nДа бъда с вас - абсурдно-невъзможно.\nПрепускайте след свойте хвърчила -\nЗа мене те ся вятър и мъгла.\nСъкровища и тронове лайняни (1),\nдиспути, имена, говна (1), дворяни,\nумници и пари - мухи зелени -\nза мен са вече само бръмчилà.\nНа куклените майстори - хвала...\nНе, мене ме люлее безгранично\nна сферите хорала мелодичен!\nЗаля ме тъй, че тутакси се спрях,\nедин неописуем свят съзрях\nи съкрушен се разридах...\n"Обичам ви! Обичам ви! Обичам!" -\nаз думите Му и до днес изричам.\nТака че - лека вечер. Вече край.\nНа вас съм благодарен до безкрай.\nВидях ви - и оттеглям се потресен.\nНаправихте ме днес плувец небесен\nи се завръщам в Хаоса чудесен -\nв безбрежния, не искащ нищо рай.\n"Най-хубаво" желая ви. И край.\n1- Би трябвало в изящната духовна поезия такива думи да са абсолютно недопустими, но в руския превод поне първата е факт. Това не изключва да е същата и в бенгалския оригинал. Тагор е Телец по слънце и това обяснява прекрасно влюбеността му в Бога, но като Овен по асцендент и с Луна в Овена, той е яростен и непримирим екзекутор на пошлостта и злото. Познаваме този стил от Данте, от нашия Ботев, от Стоян Михайловски и пр. В историята на Битието и по върховете на Изкуството винаги е имало богове и гении ликвидатори. Една от мисиите им е да сриват империи, идеологии, епохи. Може след един или няколко такива стиха една епоха да продължава да съществува по инерция, да стиска жертвите си като умрял, но неразклещен бръмбар, обаче в един по-горен свят тя морално и фактически е вече ликвидирана. Няма да минат много години и детонацията от едно такова стихотворение или от една дума, една трагедия на гения ще събори без никаква съпротива и най-голямата и чудовищна империя, била тя и космическа\nТи си Царят, Дъхът, Песента -\nаз съм малкия труд...\nНо смирено Те моли цевта:\nдай кутийка приют!\nВъв света се оправям и сам -\nпосред джунгли, пустини, мъгли...\nНо духът ми все някак си там\nсе провира, зове, шумоли...\nВ Твоя храм съм прашинчица прах,\nала нощем Ти пея хвала.\nИ душите тук-там, подразбрах,\nА когато и цял небосвод\nот хвалата ми сутрин трепти,\nи усмихне и моя народ -\nПогледни ме, о Вечни, и Ти!\nАз ТЕБ те търся, Твоя вечен род,\nдодето дишам в този свой живот!\nИ в следващия, мой Баща Велик,\nза ТЕБ ще бдя от първия си миг.\nВ СЪРЦЕТО ми е свидния ти Лик!\nАз ТЕБ Те търся, своя вечен род -\nсъс брод или и без следа от брод.\nО безконечен, безконечен Ти!\nРазлични - и все същите черти...\nНе знам къде ще дойдеш този път,\nно в мене взривни чувства се тълпят,\nзащото съм от ТЕБЕ дух и плът!\nОт ТВОЕТО Дърво съм дъх и плод -\nаз ТЕБ Те търся, своя свят Народ!\nОт колко вечности и дни\nси тръгнал Ти към мене?\nКой Твоя ход ще затъмни -\nслънца или вселени?...\nТой ден и нощ - о, ден и нощ\nкънти съдбовно в мене!\nОт Твоята чутовна мощ\nдворецът ми сломен е.\nАз чувам стъпки и насън.\nНе се надявам на спасение\nи сякаш ме размята гръм,\nИ все пак малко жарче в мен,\nмакар да съм до стрък сломен,\nи мен да ме помилва Царя!\nПридойде есента и в листата покой златозарен запали.\nа небето, полята и пладнето днеска са морно заспали.\nРомони тишината и кротко над пъстрите горски гоблени\nдо безкрай е простряла криле пасторално зелени.\nНе шуми и реката - магически пàри сънува,\nфилигранни дантели по пясъка днес не рисува.\nА далечни селца са на припек ресници закрили\nи блажено събират за зимата слънчеви сили.\nНо от всичките тия безкрайни поля слънчезарни,\nвъв слуха ми нестихващо бият незрими звънарни!\nВъв духа ми - в недрата на Бога бездънно бездънни,\nв катедралната вис на звезди и слънца многозвънни\nднес танцуват от радост най-древните атоми вечни -\nО Всеблаги, Всеистинний, Дивний, Предвечний!\nЩом някой не почита Твоя храм\nтой в ада си се срива лесно сам.\nНе е простим единствено грехът\nза хула и сплетня срещу Духът.\nО, Вечни, Вечни! Цялата вселена\nе Твоята одежда скъпоценна!\nТа всеки дъх и всеки лъх, нали,\nтова си Ти, от ТЕБЕ са дошли?\nДа! Всеки лъч и капчица роса\nомайно славят Твойте чудеса.\nНо жалко, тия дивни красоти\nсветът отрича, че това си Ти.\nУмника малоумен изцели -\nна болния прощава се, нали?...\nВсяка въздишка и зов доловил,\nщедро света с благодат одарил,\nТи не пресъхваш, о Изворе жив,\nвсекиго правиш безмерно щастлив!\nДаже реките копнеят да спрат -\nв ТЕБ да се влеят след дългия път,\nсякаш дошла им е брачната нощ.\nс целия цветен, уханен разкош.\nВсеки цветец е създаден засмян -\nТебе да слави със своя тамян!\nСамо поетът с едно се теши -\nвярва на две между двеста души.\nНяма и две - заблуждава се той...\nДвеста - и те са неточния брой...\nНяма за него сред смъртните рай -\nсамо пред Теб се разтваря докрай!\nЧуй ми молбата в последните дни:\nмойте тревоги срази, изтръгни!\nСпри канонадата в моите гърди!\nСмелост и радост у мен утвърди!\nНека куражът ми днес победи\nвсички страдания, болки, беди.\nДързост е моята древна мечта -\nДжоги(1) да бъде без край любовта!\nНяма да мачкам от нине во век\nникъде никога никой човек.\nНяма обаче самият ми "аз"\nгръб да превие пред нечия власт.\nСила, безстрашие, Боже, ми дай,\nтъй че не искам след тленния край,\nщом пред престола Ти пак се простра,\nоще веднъж от любов да умра!\n1- Джог, Джоги - един от най величествените водопади на Индия, образуван от река Шаравати близо до град Сагара в щата Карнатака. Фотографията, послужила за фон на тази илюстрация, е точно от Джоги.\nВ безчислени образи вечно прииждай във мен,\nПрави ме с това безгранично щастлив и блажен!\nВ снагата ми влизай със всеки екстаз,\nно щом и от гнет полумъртъв съм аз.\nИ в адската нощ, и в успешния ден -\nв безчислени образи влизай във мен!\nС Любимата идвай, Владетелю мой;\nЕла и с вечерния звезден покой...\nПо хиляди начини идвай, ела -\nи с мъки до смърт, и със славни дела,\nи щом не остане от тях и следа...\nВ безчислени образи чакам Те. Да!\nЖИВИЯТ ЛЕДОЛОМ (1)\nЛикът Ти внезапно над мен се яви!\nИ идвай още!\nОтвързах си лодката. Сам съм, уви.\nДълбока нощ е.\nТя дълго дрейфува, унило снове\nв морета без съвест - души-ледове.\nНо пролет е вече и пуква зора -\nпаун под ашоката(2) ширва пера!\nТа даже да беше полярната нощ,\nв духа ми избухна небивала мощ\nи бутнал бих своята ладия спешно\nкъм Теб безпогрешно!\nО, Боже, самичка задвижи се тя\nот гребен на гребен,\nа моят копнеж изведнъж излетя\nотвесно към Тебе!\nЩом с рог ме извика и пръсна мъглата -\nО Вечни, съзрях Твоя пристан от злàто!\nТака е. Аз падах от слабост телесна,\nпочти ослепях, като кеят Ти блесна.\nНо днес ми е лодката в друго море,\nтя повече НИКОГА няма да спре!\nЗовът Ти могъщо над мен проеча\nи нямам тревога.\nТи в мене гравирал си вечен печат,\nДА БЪДА, ДА МОГА!\nПлатното над лодката славно гърми,\nследата зад мен ледове разломи!\nДа кажем, припаднал съм вече...\nДа кажем, изпаднал съм в кома...\nО Златен, Любим, Ненагледен и Вечен -\nкъм Тебе и сам ще лети ледолома!\n1 - Ледолом (ледоразбивач) е дума и образ, които ги няма в оригиналното стихотворение на поета и в руския превод, но спомага за обогатяване на мисълта и образността. Всички останали идеи и образи са предадени в този превод на български коректно, доколкото са верни в руската версия. Ако се държи като кораба Фрам, за който споменах в началото, тази лодка въобще няма да е "ледоразбивач", а ще използва умно налягащите сили на леда, за да я избутват на свобода. Това е фундаментален принцип и символ, затова който владее неговата "технология" в живота и общуването, никога няма да бъде съборен от, а ще използва силата му за добро. Това е основен принцип и в източните бойни изкуства - да използваш и насочваш силата на противника.\n2 - Ашока (лат. Saraca asoca) — Растение от рода Сарака (Saraca), семейство Бобови (Fabaceae). В някои източници наричат "ашока" друг дървесен вид, въпреки че в някои публикации това название се разглежда като синоним. Разпространено в тропическа Азия, то и расте в централната и южната част на Западните Гати, също на о-в Шри Ланка. Ценят го заради красивите листа и цветове., сади се много при храмовете и манастирите. Цъфти през април и май. Според легендата, под това дърво се е родил Гаутама Буда. .На санскрит името на дървото означава "нескърбящо и премахващо скръбта" - това означава и името на известния индийски цар Ашока (304-232 п.н.) За тази цел в Индия пият водата от измиването на листата му. Ашоката е свещено дърво в културата на Индийския полуостров и околните територии. Посветено е на бога на Любовта Кама и самото то е символ на любовта и целомъдрието. Почита се през първия месец. на древноиндийския календар ("чайтру"). Твърди се, че има мистическа сила, а медицински го използват с успех за бързо зарастване на рани, за успокоително, както и за женската полова система\n18.07.2017 г. 10:47 превод Григорий Ватан


Експерт за газовия пъзел, войната на матрьошката и лобито у нас - Бизнес — Стандарт Нюз\nЕксперт за газовия пъзел, войната на матрьошката и лобито у нас\nВ Европа газовите хранилища са празни, цените на газа се покачват, а Русия заплашва да прекъсне доставките на гориво, ако „Северен поток 2“ не бъде пуснат в експлоатация. В интервю за рускоезичното издание The New Times икономическият анализатор и специалист по нефто-газовия пазар Михаил Крутихин разказва какво се случва на газовия пазар и как ще завърши това за всички страни на конфронтацията: Русия, Украйна и ЕС, предава БГНЕС.\n„От самото начало „Северен поток 1“, „Северен поток 2“ и плюс „Южен поток“, през който руският газ трябваше да се изпраща до Европа през Черно море и Турция, бяха замислени с единствената цел да накажат Украйна. Да бъде лишена тя от транзита на руски газ, да бъде заобиколена от двете страни и „пръстенът“ да бъде затворен в Австрия, на разпределителния пункт в така наречения хъб в Баумгартен. За тази цел беше решено да се изгради нов газопреносен коридор от полуостров Ямал до Балтийско и Черно море“, поясни специалистът.\nПо думите му тръбите за начинанието „съществуват, могат да работят повече от дузина години и имат един и половина пъти повече капацитет, отколкото Европа се нуждае от руски газ. "Газпром" се превърна просто в механизъм за прехвърляне на държавните, народни пари - все пак това е 50% държавна компания - в джобовете на частните изпълнители“.\nНа въпроса не е ли това пране на пари, Михаил Крутихин отговаря: „Не, това е пилеене. Надути сметки, ненужни проекти. И не е ясно кое е първо: геополитическата задача или егоистичните интереси на приятелите на президента, които положиха ненужни тръби“.\nПо думите му има две трасета: „Северен поток 1“ и още две за „Северен поток 2“. По „Северен поток 1“ минават 55 милиарда кубически метра годишно, по „Северен поток 2“ още 55 милиарда кубически метра, тоест общо 110 милиарда кубически метра годишно. Ако си спомним, че Германия взима максимум 52 милиарда годишно от нас, излиза, че тези 110 милиарда не са само за Германия.\n„Това означава, че на Германия бе обещано да бъде превърната в разпределителен център на руски газ за голяма част от Европа. Разбира се, германските кампании са много заинтересовани от това… Газът от Торжок отива на юг към Черно море, откъдето беше решено да се доставя в Европа през Турция“, коментира икономическият аналитик.\nНо тук има парадокс, продължава той. Добър пример е последният договор с Унгария. Как беше преди? През Украйна до Унгария – по целия път. Сега е необходимо да се изпомпва газ от полуостров Ямал до Черно море. След това изпомпване през Черно море до Турция. А Турция е капризен партньор, тя многократно е принуждавала „Газпром“ да приеме нейните условия. След това България, после Сърбия, която изобщо не е член на ЕС, и чак след това Унгария. Да кажем, че Унгария не се интересува от това, тя е сключила формула за цена, подобна на тази за всички договори с „Газпром“. Но излишъкът от разходите за гигантския транспорт пада върху „Газпром“. Задействането по новото трасе му струва четири пъти и половина повече от украинското. И тъй като това до голяма степен идва от джобовете на данъкоплатците, на „Газпром“ не му пука. Ето какво означава „заобикаляне на Украйна от две страни“.\n„Освен това турците не се съгласили четири трасета да минават през Черно море. С голяма мъка ги убедиха да построят две – една за тях, една за Европа, през България и извън нея. И тъй като капацитетът е по-малък, другарите, които положиха тези тръби в Русия, получиха нов договор за изкопаване и прокарване на 510 километра тръби, които се оказаха излишни. Тоест спечелиха два пъти. Първо полагаме ненужни тръби и след това ги изкопаваме от земята. Ето как работи „Газпром“.\nЕ, на немците всичко това много им харесаха. Сега те се превръщат в газоразпределители. Спомням си, че отначало Меркел беше против всякакви „потоци“ и говореше за това на президента Медведев. Но после Меркел се срещна с ръководителите на германските енергийни компании и след тази среща каза: без тези момчета не мога да управлявам Германия. И тя промени гледната си точка с противоположната“, изтъкна спецът по енергийните пазари.\nТой разкрива и тънкостите в газовите отношения между Германия и „Газпром“. „Германия има стратегически актив. Това са подземни газови хранилища. Които са много важни за зимния период, когато потреблението се увеличава и трябва по някакъв начин да се реагира на пика на търсенето. Това е жизненоважен, критичен актив за енергийната сигурност. И изобщо за националната сигурност на страната. И изведнъж се оказва, че те са продали на „Газпром“ 20 процента от капацитета си за съхранение на газ. Което многократно показа, че тя не е търговска, а политическа организация, способна да спре или да пусне газ с решение на Путин. И този сезон спря; от април Газпром не е изпомпвал нищо в своите германски подземни хранилища. Поради това имаше напрежение на пазара. Нека бъдем откровени, според мен това е предателство на националните интереси: кой в Германия е допуснал стратегически важен актив да премине в ръцете на потенциален враг? И сега се оказва, че не потенциален, а истински враг.\nКой изнудва Европа, като казва: ще ви замразим, ако не се съгласите с премахването на антитръстовите правила по отношение на „Северен поток 2“. Ето докъде се стигна“.\nНяколко са причините да увеличаване цените на газа, отговаря Михаил Крутихин на съответния въпрос. „Всичко започна от факта, че на пазара газовите потоци се насочиха към Азия. Втечненият природен газ от различни страни, от Нигерия и Алжир до Катар и САЩ, отиде в Азия, където цените се повишиха поради проблеми с доставките от Австралия, които бяха климатични, метеорологични условия и много други. Търговците, които купуват и получават втечнен природен газ от фабрики в различни страни, изтеглиха всичките си превозвачи на втечнен природен газ в Азия. В Европа го осъзнаха и казаха: о-о, трябва да вдигнем цените, за да привлечем поне част от този газ тук. Цените се покачиха. И тогава „Газпром“ се включи.\nКакво прави „Газпром“? Първо, той обявява, че няма да изпомпва газ в подземни хранилища. Ако по-рано редовно ги попълваше всяка година, когато имаше много газ, и продаваше този газ на потребителите през зимата, сега той реши да го остави на нулата. Второ, той казва: съжалявам, вече няма да продавам газ на моите електронни платформи за цялото четвърто тримесечие, цялата зима и цялата следваща 2022 г. Тоест няма да ви дадем допълнителни обеми газ в допълнение към съществуващите договори, които бяха сключени по-рано, въпреки че те се дават всяка година. Преди това „Газпром“ имаше много добра печалба. Той отказва да печели, отказва да продава допълнителни обеми и рязко намалява изпомпването през Украйна към Европа. Тоест, ако в началото на миналата година през Украйна минаваха 186 милиона кубически метра на ден, то когато възникна конфликтът (минават) 70 милиона. А сега още по-малко, около 37 милиона на ден. Тогава той започна да блокира, а сега напълно блокира потока на газ през Беларус и Полша.\nИ в Европа се сепваха: може да няма достатъчно газ! Но, всъщност, изпреварвам нещата, газът ще стигне, ще преживеят зимния сезон.\nНо когато „Газпром“ обявява „ще ви замразим“ на всеки два дни и президентът Путин казва на целия свят по телевизията: знаете, ние сме готови да ви дадем допълнително газ, но този газ трябва да премине през „Северен поток 2“, то това е изнудване. Има повече от достатъчно мощности за доставка на газ през Украйна, през Беларус с Полша. „Газпром“ има повече от достатъчно запаси от газ. Но ние искаме да се откажат от антитръстовите си правила и да позволят на „Газпром“ да има монопол в тази област. Това е изнудване, формулирано много ясно. И, разбира се, цените се покачиха. Тогава спекулантите се присъединиха към финансовия пазар, където се въртят финансови инструменти като фючърсни договори, опции, спредове и прочее. Всички тези фактори доведоха до ситуация, наподобяваща газова война.\nВече казах, че това е война на матрьошки. „Северен поток 2“ е специален случай за „Газпром“, който настоява Европа да се откаже от антитръстовите си правила. Втората кукла на матрьошката е хибридна война срещу Украйна, желанието да се лиши от транзита на газ, в допълнение, ограниченията за доставка на въглища, доставката на електроенергия, включително през Беларус. Тоест това е атака срещу съседна държава. И когато Русия започне да проявява нрава си към Европа („замръзва“), за да демонстрира, че командва тук на пазара на газ – това е по-голяма матрьошка. Следващата е позицията на Русия, която се състои в противодействие на „зеления преход“. Русия е формулирала официална доктрина за енергийна сигурност, която гласи, че всички възобновяеми източници са заплаха и рискове за Русия. Развитието на модерни енергийни технологии не е стимул, а заплаха! Тоест искаме да продължим да произвеждаме и търгуваме с въглеводородни суровини – въглища, нефт и газ. Това е противодействие на общата тенденция в енергетиката и технологиите по света.\nА най-голямата матрьошка е руската политическа система, която се противопоставя на политическата система на повечето европейски държави. Тоест, това е война на диктаторски режим с демокрацията“, обобщава енергоспециалистът.\nТой е убеден, че „Газпром“ губи пари. „По унгарския договор той вече загуби от изпомпването на газ, тъй като трябва да плати 4,5 пъти повече за транспорта. В края на 2014 г., в началото на 2015 г., тоест само за шест месеца, той прекъсна доставките на газ за Европа три пъти, защото руското ръководство не беше доволно от факта, че европейски търговци, търговски компании, продават газ на Украйна. Те продават газ, който са закупили не само от Русия, но и от Норвегия, Алжир, САЩ. Но в Москва бяха много обидени. Тези шест месеца наполовина намалени доставки струват на „Газпром“ 4,5 милиарда евро. Когато съкращава доставките сега, отказвайки нови допълнителни договори, той е приблизително пада нивото на миналата година. Пропуснатите печалби са трудни за количествено определяне. Но това са милиарди и милиарди.\nМихаил Крутихин се спира и на въпроса защо Европа се оказа токова зависима от руския газ и не потърси други енергоизточници. „Що се отнася до зависимостта, има няколко причини. Първата е напълно обективна. „Газпром“ има много газ, който може да продаде. Цената на производството му все още не е много висока. Напълно възможно е дори да намалите цената някъде и пак да има печалба. "Газпром" може доста лесно да купи мнението на отделните европейски страни, като им предоставя отстъпки при доставките на газ. Това се е случвало вече много пъти. Или обратното - надуване на цените, когато „Газпром“ не е третиран много добре. Освен това вече има готова инфраструктура за доставка. Има икономически съображения: конкурентоспособността на руския газ все още е по-висока от тази на американския втечнен газ, например, или на газа от Катар. Може да се играе на това.\nИма и една много важна характеристика в отношенията на „Газпром“ с потребителите на газ в Европа - това, което се нарича "шрьодеризация". В много страни той има мощно лоби. Последният поразителен пример е България. Има фирма „Булгаргаз“, като национална компания, тя трябва да снабдява страната с газ. Тя дори подписа договор с Азербайджан за доставка на милиард кубически метра годишно, така че една трета от необходимия газ да се получава от Азербайджан вместо от „Газпром“. И тогава агентите на „Газпром“ вътре в България се събудиха и започнаха да забавят полагането на газопровод, който да свързва България с Гърция, която получава азербайджански газ и откъдето той отива по-нататък към Италия. Има споразумение с Турция, че ще доставят абсолютно спокойно азербайджански газ за България по т. нар. Балкански газопровод. И така, за да нарушат азербайджанския договор, те прибягнаха до некрасив метод: започнаха да публикуват условията на този азербайджански търговски договор, според които цената е два или три пъти по-ниска от сегашната цена на „Газпром“ в България. Тоест удариха себе си! Тъй като правилата за поверителност бяха нарушени, вече възникнаха проблеми с азербайджанците и това очевидно е вдъхновено от лобито на „Газпром“.\nСъщото е в Сърбия, в Унгария и в други страни. Как можеха да оставят своето стратегически важно съоръжение в Германия на разположение на „Газпром?!“ Ето я, така наречената „шрьодеризация“ – това са или корумпирани, или недалновидни политици, които взимат решения в европейските държави. И когато в Германия започнаха да питат защо не налагате санкции, да речем, срещу „Северен поток 2“, Меркел ясно отговори: това могат да бъдат само единни общоевропейски санкции. Германия сама няма да прибягва до никакви санкции. Тя каза същото на Байдън, когато се срещна с нея, преди да напусне канцлерския пост.\nА какви са европейските санкции? В Европа няма солидарност спрямо Русия и „Газпром“. Когато през декември 2019 г. „Газпром“ бе принуден да седне на масата за преговори с украинците и да подпише договор за транзит, Конгресът на САЩ трябваше да се намеси и да заплаши със санкции. И „Газпром“ седна на масата и подписа транзитно споразумение с Украйна, според което трябва да изпомпва 60 милиарда кубически метра газ през Украйна през първата година и 40 милиарда кубически метра газ годишно през следващите четири години, за да се поддържа украинската газопреносна мрежа в работно състояние“.\nМихаил Крутихин разглежда и въпроса как в момента стоят нещата със „Северен поток 2“- Германското правителство казва, че за да се забрани „Северен поток 2“, тоест да се спре търговски проект по политически причини, са необходими извънредни условия. Форсмажорни обстоятелства като революция или военна агресия. Нещо много сериозно. Сега всички чакат решението на германската правителствена организация, която отговаря за регулирането на газовите и електрическите мрежи в Германия. Тя трябва да сертифицира този проект, да му даде разрешение да започне работа. Съгласно правилата, операторът на проекта трябва да бъде компания, работеща в юрисдикцията на Германия, с прозрачни тарифи, отчитаща се пред европейските регулатори.\nА „Газпром“ настоява, че това трябва да е компания, регистрирана в Швейцария, в кантона Цуг. Това е 100% компания на „Газпром“. А „Газпром“ отказва да направи каквото и да било. Имам само едно обяснение за това: Проектът е средство за натиск на Русия върху Европа.\n„Доставките на газ ще бъдат сериозен проблем, каза анализаторът, разсъждавайки за въздействието на евентуални антируски санкции. „Русия няма да получи пари за продажба на газ в Европа. Когато Путин казва, че ще изпратим този газ на китайците, това са желания, които не са подкрепени с нищо. Китайците все още не са се съгласили и не знам дали ще се съгласят да доставят газ в по-голям обем от договореното по (проекта) „Сила на Сибир-2“, което е за 38 милиарда кубически метра годишно. И ние изпращаме около 170 млрд. годишно в Западна Европа. Следователно Китай не е заместител на европейския пазар. Когато ни казват, че много скоро ще произведем и изнесем 130-140 милиона тона втечнен газ, това е нереалистично. Реалистичен максимум от 75 милиона тона, тоест наполовина по-малко.\nЗатова мисля, че „Газпром“ и Русия ще имат проблеми с бюджета. Ако „Газпром“ спре доставките на газ за Европа през зимата, редица европейски страни ще имат проблеми. Западна Европа ще се справи без руски газ. Германия ще пострада минимално. Страните в Централна Европа ще пострадат. И на няколко пъти вече бяха издадени резолюции на Европейската комисия и на Европейския парламент, в които се казваше, че трябва да се вземат спешни мерки за гарантиране на енергийната сигурност на Европа.\nКакви са мерките? Първата е диверсификация на доставчиците. Не маршрути - вместо Украйна има други маршрути, а именно доставчици. Тъй като „Газпром“ е ненадежден доставчик, той е затварял многократно клапаните на газопроводите по политически причини. Резолюцията конкретно казва, че е необходимо да се доставят от Каспийския регион, от източното Средиземноморие. Следва изграждането на мрежа от терминали за приемане на втечнен природен газ, тъй като в някои части на Европа няма достатъчно такива. Трябват ни нови. Сега капацитетът на терминалите в Турция се разширява. Вторият терминал ще бъде построен в Гърция. В Литва е построен терминал. Най-вероятно Полша ще се споразумее за втори терминал. Германия мисли за изграждане на три терминала.\nНо има още един момент в тези резолюции: създаването на система за бързо реагиране на всякакви проблеми от „Газпром“. Тоест изграждането на интерконектори – газопроводи през границите на страните членки на ЕС, така че газът да може да се пренася от една част на Европа в друга. И това е много забавено, както виждаме в примера на България“.\nНа въпроса дали беларуският президент Александър Лукашенко може да спре руския газ за Европа, Михаил Крутихин отговори, че газопроводите през Беларус не й принадлежат, те са собственост на „Газпром“. Как може той да направи това без съгласуване с Москва?“\nЕнергийният експерт обяснява кой какво плаща за руския газ: Сега минималната цена, $170 за хиляда кубически метра, се плаща от Сърбия, Беларус, Армения. Когато Армения не можеше да плаща за газ, тя плащаше със своите активи, така че „Газпром“ притежава цялата газова индустрия и разпределителната система там и по същество доставя газ за себе си. Китайците плащат, разбира се, 170 долара, те имат такива условия с „Газпром“, така че „Силата на Сибир“ никога няма да бъде печеливша.\nВ Германия има различни консуматори на газ, там в същия момент беше от 230 до 270 долара. Но например в България 510 долара, има специални отношения с фирма Булгаргаз“.\n10442 23 май\n2114 23 май\n3226 23 май\n15457 23 май\n73252 23 май


Минало и съвремие си дадоха среща на Панчоолу моста – Вестник "Екип 7"\nС ретро парад и поглед назад към миналия век разградчани си дадоха среща на емблематичния за лудогорския град Панчоолу мост, за да отбележат 90 години от изграждането му. Атрактивната възстановка на събитията от далечната 1930 година потопи в тържествената атмосфера на епохата, в която разградчани са поставили началото на първия модерен за годините си железобетонен мост.\nВестникарче, което привиква жителите с вълнуващата новина за откриването на моста, сложи началото на празничното тържество. Мостът, свидетел на много любовни трепети, е въведен в експлоатация на 27 май 1930 година. Атмосферата от онези години беше пресъздадена чрез автентични за времето си облекла, в които бяха облечени млади дами и господа, песни и танци.\nВ съвремието ни младежите припознаха моста отново като място, на което могат да заключат своята любов.\nСпоред една от версиите името на моста идва от името търговеца Панчо, който по онова време, притежавал дюкяни от двете страни на река Бели Лом.\nНа същото място е имало стар дървен мост, който няколко пъти е завличан от придошлите води на реката.\nИдеята да се построи железобетонен мост с отвор 11 метра и широчина 7 метра, който да издържа 18-тонен валяк и да свързва кварталите „Вароша“ и „Табахната“, идва през януари 1926 година от тогавашния градоначалник Къню Камбосев, който възлага модернистичната за времето задача на градския инженер. Години продължава строителството и окончателното приемане на конструкцията, както и разплащането /защото се стига до дела между предприемачите и Общината/, през които се сменят трима кметове.\nАктът по официалното му откриване обаче е подписан преди 90 години от Бончо Чобанов, който тържествено пристига на мястото на събитието с файтон, съпровождан от тогавашния началник на военния гарнизон подполковник Димитър Попов.\nТочно тази сцена сега бе изиграна като възстановка. Както повелява традицията от миналия век, първите хора на Разград бяха придружени от своите знатни съпруги. Множеството зрители видяха как протоколът, удостоверяващ високото качество на строителството, бе връчен от Бончо Чобанов на сегашния кмет Денчо Бояджиев, който изрази благодарност за реализирането на далновидното начинание.\nПо стара традиция в седмицата на Еньовден разградчани хвърлиха във водите на Бели Лом стръкчета билки, за да отмият злините, неудачите, болестите и нещастията. Програмата на Панчоолу моста, която реализираха младите театрални таланти от МТФ „Импулс“ към НЧ „Развитие 1869“ и Капанският ансамбъл, завърши с извиване на дълго хоро.\nЧаст от честването е и ретро изложбата „Панчоолу мост през XX век. Знаково място за град Разград“, която е съвместно дело на Регионалния исторически музей и Държавен архив – Разград. Документи и снимки припомнят как е изглеждало пространството около моста през годините, дават представа за протичането на строителните дейности край него през 60-те години на миналия век, запечатани са и Старият театър от същия период, Музикалният дом, Военният духов оркестър от средата на XX век и много други. Постоянната експозиция до градинката с корабчето от цветя ще остане там една седмица, след което снимките ще бъдат подменяни с фотографии от други знакови събития за града.\nБ.ред. В следващите броеве ще публикуваме пространен материал с изключително ценни и любопитни данни за историята на моста и миналото на Разград.\n“Атрактивната възстановка” ? Извинете! Който беше измислил това пошло “шоу” незнам в кой век живее… И кметът – човек над 70г. да се занимава с подобни неща… като панаирджийска мечка… само не му се вижда синджира,че да разберем кой го води…


Фотогалерия: БМВ Серия две заменя единичката купе - Скорост - Дневник\nФотогалерия: БМВ Серия две заменя единичката купе\n14:07, 25 окт 13 , 18902\nРейтинг: 402 14:13, 25 окт 13 Неутрално\nРейтинг: 873 14:17, 25 окт 13 Неутрално\nАуди пуснаха А3 седан тия обратно\nСтрува ми се че искат за най-малка количка в гамата на концерна да фокусират купувача върху Мини с всичките му различни разфасовки. Нелош ход макар и за 1-та да има доста голям пазар.\nРейтинг: 1969 14:20, 25 окт 13 Неутрално\nСтои ми много подкастрено.\n“Еволюцията” е осакатила бавареца...\nИначе казано 3ка, 5ца, 7ца са това, което ме изпълва в трите букви. “Четните” цифри са малко като за София прайд...\nРейтинг: 515 14:30, 25 окт 13 Любопитно\nХубави модели, ама...\nПитам се, защо не направят едно истинско спортно купе, нещо като наследник на 8-цата, примерно?\nТака или иначе им липсва такъв модел.\n4-ка купе, 6-ца купе са хубави, М-сериите също, НО друго си е едно истинско малко, ниско, широко купенце (от типа на ЕсЕл-клас или Корвет).\nРейтинг: 346 14:35, 25 окт 13 Неутрално\nГотино е много, но аз имам по-голям автомобил и трудно бих се лишил от големия му багажник. Иначе 2 серия е перфектен автомобил за млади и необвързани хора .\nРейтинг: 1469 14:44, 25 окт 13 Весело\nНе мога да понеса повече този тормоз от страна на BMW и може би ще ги съдя!\nТо не бяха четворки, шестици, X-петици, X-шестици, очите ми изтекоха по тях...!!!\nСега и двойка!\nРейтинг: 797 14:49, 25 окт 13 Неутрално\n1 беше по-интересно\nРейтинг: 402 14:53, 25 окт 13 Неутрално\n1 купе беше красива, това според мен е страхотно. бих искам да я притежавам, макар и да ми идва непрактична за велосипед, между селски пътища и обем ...\nРейтинг: 529 14:53, 25 окт 13 Неутрално\nКрасавица, като повечето модели на BMW!\nРейтинг: 873 14:59, 25 окт 13 Неутрално\nгот, ама при CLA има по-голяма тръпка според мен\nРейтинг: 458 15:23, 25 окт 13 Неутрално\nСупер е, само дето са объркали максималната скорост на 2.0д . Определено не е 23 )\n230 км/ч имах предвид\nРейтинг: 346 15:42, 25 окт 13 Неутрално\nХаха, а знаеш ли, че купето на БМВ М3 ще се казва М4 ?\nРейтинг: 627 15:44, 25 окт 13 Неутрално\nАвтомобил за девойки - автоматик. сн.4/11/12\nРейтинг: 458 16:27, 25 окт 13 Неутрално\nТия две дупки в муцуната винаги са ме отблъсквали.\nРейтинг: 402 16:36, 25 окт 13 Неутрално\nДо коментар [#12] от "Moxito":\nХвалипръцко! Забравяш толеранса\nДо ДНЕВНИК: Аман от граматика! Отново ме стряскате със синтаксис:\n"По подобие на хода с тройката купе, която вече се предлага на пазара като Серия 4, от БМВ лансират и Серия 2, заместваща моделът известен като Серия 1 купе."\nНаучете го най-сетне този пълен член. Поставя се на подлога, а не на допълнението. Подлог е "тройката купе", заместваща "моделА, известен като Серия 1 купе", който е допълнение.\nРейтинг: 1469 17:02, 25 окт 13 Весело\nРейтинг: 1469 17:04, 25 окт 13 Любопитно\nДо коментар [#13] от "Ламинат Латексов":\nЕми знам, нали затова казвам в поста си "четворки"...\nСледя ги отблизо... Под лупа... Не мога засега да открия недостатък.\nОсвен 5GT, което е някакво недоразумение като външен дизайн поне.\nРейтинг: 1469 17:14, 25 окт 13 Любопитно\nДо коментар [#14] от "4140 mitko":\nЧичо Митко, зa какво говориш? Знае? Не?!\n(аз съм с ръчно 320, но и автоматиците си ги бива, това все пак не е Рено автомат).\nРейтинг: 402 18:22, 25 окт 13 Неутрално\nПросто каква еволюция! Грозния дакел (първата единичка) порасна и стана нещо уникално. Много е яка!\nРейтинг: 726 19:03, 25 окт 13 Неутрално\nИзглежда наистина добре, но ми се струва, че се мъчат да направят някакво евтино "Порше" с предница на БМВ и багажник.\nРейтинг: 402 22:29, 25 окт 13 Неутрално\nДо коментар [#16] от "znaikopoznaikov":\nЗначи по - просто да им обясниш, че иначе не става:\nНикога няма пълен член на дума, пред която има предлог.\nПълен член се слага, когато можеш да заместиш членуваната дума с "той", непълен - когато можеш да заместиш думата с "него". Карам по спомен от подготовката за кандидатстване преди 21 г.\nРейтинг: 2518 23:48, 25 окт 13 Неутрално\nОпрелено по-красиво от единицата\nРейтинг: 2518 23:52, 25 окт 13 Неутрално\nДо коментар [#4] от "rycher":\nНаследник на 8-цата май е 6-купе?\nРейтинг: 233 04:49, 26 окт 13 Неутрално\nИмам вече...the hos dig it..\nПо подобие на хода с тройката купе, която вече се предлага на пазара като Серия 4, от БМВ лансират и Серия 2, заместваща модела известен като Серия 1 купе. Двойката ни праща и почти 50 години назад в историята на БМВ, когато се раждат БМВ 1600-2 (1966), 2002 и 2002 турбо (1968) и т.н. Те създават нов автомобилен сегмент, като подобните на купе модели с две врати се превърнаха в олицетворение на спортна управляемост и удоволствие от шофирането.\n11:01, 05 дек 20 / Видео 4\n10:47, 05 дек 20 / Бизнес 11\n10:34, 05 дек 20 / България 9


Онкоболна жена плати 50 хиляди долара, за да изглежда като Мелания Тръмп | LifeStyle Framar.bg\nНачало › Лайфстайл › За свободното време › Светски шум › Онкоболна жена плати 50 хиляди долара, за да изглежда като Мелания Тръмп\nСлед трудно детство, изпълнено с насилие, и успешна битка в борбата с коварната болест рак, 41-годишната американка Клаудия Сиера решава коренно да промени начина си на живот.\nОще от 7-годишна възраст тя е обект на подигравки заради носа, косата или по-тъмния цвят на кожата си. Ниското самочувствие и неувереността са причините жената да предприеме решителна крачка по пътя на промяната. Но има и още нещо. Един ден тя среща мъж, който й казва, че изглежда по-стара, отколкото е на снимката на шофьорската книжка. В този момент Клаудия е в ремисия след болестта рак на гърдата.\nТя живее в Хюстън, щата Тексас. Една сутрин се събужда с мисълта да инвестира около 37 хиляди паунда (50 хил. лева), „за да смени самоличността си“. Тя се подлага на редица операции, за да се „превърне“ в своя идол – Мелания Тръмп. Уголемяване на гърдите, липосукция , ботокс, повдигане на клепачите са само част от пътя към пълната й трансформация.\nЖената споделя, че в нейните очи Мелания е "силна, вдъхновяваща жена с вкус" и затова тя иска да бъде като нея.\n„Намирам себе си в нея. Всички се опитват да я мачкат и унижават. Пишат за нея глупости, но тя е силна, борбена и уверена в себе си“, споделя Клаудия.\nТя вярва, че след трансформацията приликата й с първата дама е видима. Клаудия споделя, че околните постоянно я заглеждат, заради нейния „бляскав, нов външен вид“.\n„Гледам се в огледалото и не мога да повярвам, че съм аз. Когато се разхождам и минавам покрай някоя витрина се изненадвам от отражението в нея“, допълва жената.\nНовият външен вид и помага да изтрие болезнените спомени от нейното минало.\n" Физическата и психическа болка, която преживях бяха част от моето „пречистване“. Когато ракът стане част от ежедневието ти се чувстваш слаб, крехък и губиш самочувствие. Много съм доволна от промяната. Чувствам се отново жена. Никога повече няма да се върна към това, което бях. Аз съм новата Клаудия Сиера и миналото е зад гърба ми. Аз съм феникс, който възкръсна от пепелта“, споделя тя.\nТя допълва, че момчетата, които са я наранявали физически в миналото, сега са тези, които и отправят предложения за брак.\nКлаудия Сиера не е единствената, която иска да бъде копие на член от семейството на американския президент Доналд Тръмп.\nПопулярен пластичен хирург от Ню Йорк споделя, че всяка седмица с него се консултират дами, които искат да изглеждат като Мелания или Иванка Тръмп.\nпреди 30 дни, 6 часа и 4 мин.\nпреди 43 дни, 15 часа и 57 мин.


КРИСТИЯН СТОЯНОВ 12-И НА БИАТЛОНA В ЛИЛЕХАМЕР - Община Берковица\nКРИСТИЯН СТОЯНОВ 12-И НА БИАТЛОНA В ЛИЛЕХАМЕР\nКристиян Стоянов се нареди 12-и в дисциплината спринт, първа в програмата на биатлона от Зимните олимпийски младежки игри в Лилехамер. 17-годишният възпитаник на школата „Ком“ Берковица премина без грешка през първия рубеж, но на втората стрелба направи два пропуска, това го забави и така финишира на 1.06 мин. от шампиона Емилиен Клоде от Франция. Кристиян, който носеше българския трибагреник по време на Откриването в петък, ще стартира от тази позиция и с тази разлика в утрешното преследване. В спринта при жените Милена Тодорова е 24-а, а Мария Здравкова остана 26-а, като и двете направиха по три пропуска на стрелбището. Шампионка е германката Юлиане Фрювирт, финиширала без грешка в стрелбата. И двете българки застават на старт в утрешното преследване, като Тодорова ще потегли на 1.41 мин след Фрювирт, а хандикапът на Здравкова е 2.14 мин.\nNewer ОБЩЕСТВЕНО ОБСЪЖДАНЕ НА ПРОЕКТ НА ПРОГРАМА ЗА УПРАВЛЕНИЕ НА ОТПАДЪЦИ ЗА ПЕРИОДА 2015 – 2020 НА ОБЩИНА БЕРКОВИЦА\nOlder КМЕТЪТ ИНЖ. МИЛЧО ДОЦОВ ОТНОВО ЗАСТАНА ДО ЖИТЕЛИТЕ НА ОБЩИНАТА ЗА ЗАПАЗВАНЕ НА ОБЩИНСКОТО ЗДРАВЕОПАЗВАНЕ


Начини за корекция на назолабиални бръчки | Puls.bg\nНачини за корекция на назолабиални бръчки\nСияна Емилова | 16 август 2021 | 0\nНазолабиални бръчки са зоните от двете страни на устата, започващи от крилата на носа и достигаща до ъгълчетата на устата, а понякога и по-надолу. Назолабиалните гънки (НЛГ) са един от най-дразнещите и неприятни признаци на остаряването. Изострят чертите на лицето, удължават го визуално и му придават тъжен и изморен вид.\nОбразуването им се дължи на различни фактори от генетична предразположеност и анатомични особености до силно изразена мимика в областта на устата и челюстта. Затова много млади хора също се оплакват от тях. Начин на изразяване на емоциите, активна артикулация, много усмивки и загуба на обем в областта на медиалната скула, стояща в зоната над назолабиалните гънки също могат да се причина за тяхната проява.\nОт начините на корекция на назолабиалните гънки най-успешно се справят филърите. Могат да бъдат използвани хиалуронови или колаген стимулиращи филъри. Хиалуроновите филъри се използват за корекция на контура на лицето, възстановяване на загубени обеми, попълване на линии и бръчки, заличаване на белези и хидратиране на кожата. Ефекта се вижда веднага и продължава от 6 до 12 месеца.\nКолаген стимулиращите филъри са съставени от микросфери, съдържащи калциев хидроксилапатит суспендирани в гел-носител. Гел-носителя се състои от стерилна вода за инжекции, глицерин и малко количество натриева карбоксиметил целулоза. Калциевите микросфери остават на мястото на инжектиране дълго време, като стимулират разрастването на нова съединителна тъкан, богата на колагенови влакна. Това води до подмладяване на кожата, придаване на обем и намаляване на бръчките. С времето гелът се абсорбира и тялото обработва микросферите калций, като запазва само естествено образувания колаген. Предимството на този вид филъри е продължителният ефект, който се запазва до 2 години.\nПроцедурата започва с поставяне на локална упойка под формата на крем и с малка игла или канюла филърът се инжектира в средните слоеве на дермата най-често линеарно или на малки болусчета едно до друго по хода на бръчката. Процедурата трае 15-30 минути като ефекта е видим веднага. В редки случаи е възможна появата на лек оток или малка синина, които изчезват в рамките на 3-4 дни. Пациентът се връща към нормалния начин на живот веднага след процедурата, желателно е да се избягва излагането на слънце, ползването на сауна и солариум в продължение на 2 седмици.\nЕфектът от прилагането на филъри трае около 12 месеца, а при правилна поддръжка на съседните зони на лицето в много от случаите зоната не се нуждае от корекции 3-4 години. Често назолабиалните гънки са резултат от свличанито на меките тъкани в областта на медиалната скула. В тези случаи е необходимо попълване и възстановяване на обема на тази част от скулите, за да бъдат заличени назолабиалните гънки. Процедурата не е подходяща при наличие на инфекции в зоната на третиране, при злокачествени заболявания, бременност и кърмене.


градина разкрасяват: 7 големи тенденции за балкон и градина 2020 - фурна none\nОсновен фурна градина разкрасяват: 7 големи тенденции за балкон и градина 2020\nградина разкрасяват: 7 големи тенденции за балкон и градина 2020\nИскате да подправите балкона или градината? Ние ви показваме как можете да направите това с няколко стъпки и да ви запознаете с седемте най-красиви балкон и градински тенденции за 2020 година.\nС нарастващите температури, много от нас прекарват възможно най-много време на чист въздух - разбира се, разбира се, особено в собствената си градина или на вътрешния балкон. Но нямате супер луксозна градина с басейн и холивуд, за да ви направи удобно.\nВече само с няколко стъпки можете да превърнете вашата градина или балкон в усячния оазис. Нека вдъхновим от тенденциите в областта на балкона и градината 2020.\nДа не би и: Това трябва да принадлежи на балкона ви!\n1: осветление в градината\nТенденция, която идва добре вечерта: осветление в градината. Дали LED светлини, приказни светлини или специални прожектори - тази година идвате в тази тенденция толкова добре, колкото и не. Правилно: светлините осигуряват невероятно уютно настроение, особено светлините в топло бяло правят много приятна светлина. Разбира се, тя става особено романтична със свещи (също изкуствени)!\nТук е на разположение външна лека верига в Amazon *\nПринос, разделен на моя Bella Invest (@mybellainvest) на 26 май 2019 г. в 11:08 PDT\n2: Градински аксесоари\nАксесоарите са не само добри в апартамента, но и отвън. Затова сега получаваме свещи, цветя и други аксесоари за декорация. Третираха вашата тераса, когато става въпрос за декориране, като дневната ви. Това е наистина удобно с външен килим! В момента те са не само мега в тенденцията, но и покриващи неприятни или неудобни тераси.\nВъншният килим е на разположение тук в Amazon *\n3: Външна всекидневна\nТова, което вече е посочено с първите две тенденции, следващата тенденция обобщава много добре. Става дума за превръщането на собствената ви тераса в хола. Терасата вече не трябва да се състои от голяма градинска маса и чифт метални столове. Харесва ни удобно! Така че: тук с удобния салон и много възглавници!\nЛаундж мебели за градината е на разположение тук в Amazon *\nПост, споделен от дома | Интериор | DIY (@KAKSIO) на 7 юни 2019 г. в 5:20 PDT\nЧетене Съвет: Създаване на балкон: най-добрите съвети и идеи за започване на външния сезон\n4: дървени мебели\nАко нямате място за голям салон, разбира се, също може да вземете по-малки мебели. Тук тази година е предимно мебели от дърво в тенденцията.\nМебелите, изработени от дърво, имат предимството, че изглеждат почти винаги високо качество и дават на всички толкова голи балконски топлина. Така че дървесните мебели да не изглеждат стара печени, можете да ги насочите, например, с ярки възглавници.\nТук в Amazon * в Amailon *\n5: тераса в дърво\nНе само под формата на мебели, дърво се обявява тази година, но и на земята. Ако в момента сте досадни над грозната си, сива земя на балкона или в градината, можете да я замените с няколко стъпки през дървен под.\nАко не се чувствате като чакане на дървени дъски и укрепете тези тромави, можете също да вземете виниловия под. Това изглежда като истинска дървесина за объркване, но е по-бърза. Освен това той си позволява да бъде изключителен.\nТук са на разположение тераса в дърво\nПринос, разделен на Mój Mały Azyl (@mojmay_azyl) на 18 март, 2020 в 6:35 PDT\nСъщо така много популярни са високи тази година. Те са не само напълно обявени и декоративни, но и имат много решаващо предимство пред класическата цветна плотове. Ако искате да работите на леглото, не е нужно да ви огъваме всеки път до земята: и: спестяване на място, както и вие, гледайте и балкон.\nСледователно са налични бельо в различни проекти. Можете или сами да изградите своя Highbeet, или да си купите завършена рамка и да си спестите много работа.\nТук на Amazon можете да намерите евтин печат\nЧетене Съвет: Градска градинарство: 7 идеи за частна градина на балкона\n7: Вода в градината\nТенденция, която не е наистина нова, но все пак много актуална: вода в градината. Дали под формата на малко езеро или стилен фонтан: звукът на пръсната вода просто има нещо изключително успокояващо и тригери пряко чувство за почивка. Най-добре да се постави след натоварен ден навън, затворете очите и слушайте шума на водата.\nТук на Amazon има фонтан *\nПринос, разделен на ❥⠀????? (@aenna_xoxo) на юни 13, 2019 в 9:36 PDT\nПредишна Статия Идеи за обзавеждане на хол: 8 тенденции към адстала\nСледваща Статияпоръчка в спалнята - с тези помощници, които работят гарантирани!


Първа помощ - Ranite.bg\nYou are here: Начало1 / Първа помощ\nБлагодарение на професионален опит граден над 200 години HARTMANN предлага богата гама от продукти, с които лесно да се погрижите за раните на най-близките ви хора: от повърхностни драскотини, малки порязвания, опарване, изгаряне, мехури от неудобни обувки до следоперативни и дълбоки травматични рани, увреждащи кръвоносните съдове. В зависимост от типа нараняване се нуждаем от нестерилни или стерилни пластири, абсорбиращи компреси и продукти за фиксиране. Важно е да знаем, че всяка отворена рана крие потенциален риск от инфекция. Затова стъпките, които трябва да предприемем са:\nПочистване на раната\nПокриване на раната с подходящо средство.\nПри избора на подходящо средство за покриване на рана трябва да бъдат взети предвид следните особености:\nКъде е и колко е голяма раната?\nНапример при рани в областта на ръцете и пръстите и в зони, които са изложени на постоянен риск от замърсяване и мокрене, е важно да поставим стабилен водоустойчив пластир.\nИма ли болка и признаци на инфекция като оток, зачервяване, затопляне?\nПри наличие на инфекция се препоръчва пациентът да потърси специализирана медицинска помощ.\nКърви ли / Секретира ли раната?\nПри секретираща или кървяща рана трябва да бъде поставен стерилен абсорбиращ компрес, който може да бъде фиксиран с лепяща лента или самозалепващ бинт.\nКак да изберем подходящ продукт сред портфолиото от продукти Hartmann за оказване на Първа помощ?\nПри наличие на малки рани се препоръчва поставяне на нестерилни пластири Cosmos.\nCosmos Flexible / Космос Флексибъл\nНестерилен пластир от текстил за лечение на малки рани\nНепромокаеми нестерилни пластири за лечение на малки рани\nCosmos Soft Silicone / Космос Софт Силикон\nНестерилни пластири за чувствителна кожа\nCosmos Water-resistant / Космос Водоустойчив\nНестерилни водоустойчиви пластири 40 бр\nCosmos Kids / Космос Кидс\nНестерилни пластири със забавни детски картинки\nРани с риск от инфекция\nПри наличие на дълбоки рани или рани с риск от инфекция се препоръчва поставянето на стерилни пластири Cosmopor.\nСтерилни пластири от мек нетъкан материал\nCosmopor Waterproof / Космопор Водоустойчив\nСтерилни непромокаеми пластири\nСекретиращи / Кървящи рани\nПри секретираща или кървяща рана се поставя стерилен абсорбиращ компрес Medicomp, който може да бъде фиксиран с подходящ продукт – самозалепващ бинт Peha-haft или лепяща лента Omnifix.\nАбсорбиращи компреси от нетъкан материал\nПри ожулване раната може да бъде покрита с хидроколоиден пластир Cosmos за ожулвания, който е базиран на концепцията за лечение на рани във влажна среда.\nCosmos Abrasions / Космос за ожулвания\nСтерилни пластири за ожулвания\nМехури и пришки\nПри мехури по краката и рани от тесни и неудобни обувки се препоръчва поставяне на хидроколоиден пластир Cosmos за мехури.\nCosmos Blister Mix / Космос за мехури\nНестерилни пластири за мехури и пришки\nПри наличие на изгаряне до II-ра степен е важно изгарянето да бъде овладяно и да се спре по-нататъшното разпространение с помощна на пластир съдържащ хидрогел – Cosmos за изгаряне.\nCosmos Burns / Космос за изгаряния\nСтерилни пластири за изгаряне до II-ра степен\nГраници за самолечение\nПри наличие на някой от следните симптоми и/или ситуации е задължително пациентът да потърси лекарска помощ:\nТреска. Постоянна, незатихваща болка.\nРани от ухапване.\nДълбоки и зеещи рани.\nИзгаряния от III-та и по-висока степен.\nСилно замърсени рани.\nСилно кървящи рани. Съмнения за вътрешни разкъсвания.\nГнойни и инфектирани рани. Подути лимфни възли.\nРани с нарушено зарастване.


09 април, 2019 19:04 В края на тази седмица започва първият за годината турнир от Големия шлем на състезанията в голф календара. Всички най-добри представители на аристократичния спорт ще се опитат да стигнат до победата на Masters в Огъста (щат Джорджия) и да вземат лъвския пай от наградния фонд от 11 милиона долара. Около 20% от сумата ще отиде за победителя.\nЗвездите Тайгър Уудс, Рори Макилрой, Пол Кейси и други ще бъдат придружени от своите съпруги и приятелки. Красавиците със сигурност ще привлекат доста погледи и ще бъдат истинска конкуренция за популярността на топ голфърите на света.\nКои обаче са тези хубавици, които от 11 април ще събират погледите по голф игрището в Огъста? Сред тях има певица, актриса, модел и лекоатлетка.\nПолина е успешен модел и поп звезда. Нейната песен „Collecting Dust“ е сред хитовете на MTV за последното десетилетие. Името й не е непознато в спортните среди. Все пак е дъщеря на хокейното величие Уейн Грецки.През 2013 година тя дори се сгоди за Джонсън, но след това настъпиха усложнения във връзката им. 30-годишната моделка дори изтри всички съвместни снимки с голфъра от профила си в Инстаграм. След това нещата се поправиха, двамата се събраха и дори имат двама сина.\nБрукс Коепка и Джена Симс\nДвамата излизат от лятото на 2017 година, а връзката им явно влияе добре. Оттогава 28-годишният Коепка спечели три титли от Големия шлем (две от US Open и една от PGA championship).\nДжена работи като модел и актриса, като се е снимала във филмите „Атаката на 50-футовата мажоретка“ и „Шаркнадо 5“. Като по-млада е печелила титли от турнири за красота, а в момента е много активна в редица благотворителни прояви.\nПол Кейси и Полиана Уудуорд\n41-годишният британец ще опита да спечели първата си титла от Masters, а пет лета по-младата му съпруга ще бъде най-горещата му фенка. Двамата трябва да благодарят на голфа за връзката си, тъй като се запознават на бал, организиран по време на турнир в Абу Даби през 2011 г. Четири години по-късно вдигат сватба и вече имат две деца.\nПолиана е достатъчно популярна и извън брака си. Тя е телевизионна водеща по „Channel 5“. През 2002 година стигна до последната фаза на риалити формата „Popstars: The Rivals“. Финалистка е и от конкурса Мис Англия.\nРики Фаулър и Алисън Сток\nПрез лятото на миналата година 30-годишният американец обяви годежа си със своята любима, след като направил предложение на плажа. Алисън е бивша състезателка на овчарски скок, а най-добрият й резултат е 4,36 метра.\nВ момента работи като модел на спортни облекла за компании като „Nike“ и „Uniqlo“. Уменията й в леката атлетика бяха от полза при заснемането на рекламен клип за „GoPro“, където от няколко ъгъла е заснета да прави овчарски скок. Брюнетката има над 500 000 последователи в Инстаграм.\nХон Рам и Кели Кейхил\nДвамата са двойка още от колежанските си години. 24-годишният испанец и американката живяха заедно в продължение на две години, а през миналата година минаха на следващото ниво. Голфърът падна на колене пред любимата си с предложение за брак и специално изработен пръстен.\nКели също не е чужда на спорта. Първоначално се е занимавала с хвърляне на копие, но след това става тенисистка, въпреки че няма никакви значими успехи.\nТайгър Уудс и Ерика Херман\nНе е тайна, че любовният живот на Тигъра беше истинско влакче на ужасите. През 2010 година се раздели с шведската си съпруга Елин Нордегрен, след като наяве излязоха редица негови изневери. После имаше кратка авантюра със скиорката Линдзи Вон.\nВече повече от година и половина 43-годишният Уудс излиза с девет лета по-младата Ерика, която редовно може да бъде видяна край на него на различни голф турнири.\nСчита се, че двамата се познават доста отдавна, тъй като Ерика Херман е работела като управител в ресторант, притежаван от Тайгър Уудс. Пресата първоначално я определя като „златотърсачка“, но впоследствие всички се обединяват около мнението, че е спасила кариерата на голфъра.\nРори Макилрой и Ерика Стол\nТочно преди две години двамата вдигнаха впечатляваща сватба в замъка „Ашфорд“ в Ейре. Сред гостите бяха музикалните звезди Стиви Уондър, Крис Мартин от „Coldplay” и Найл Хорън от „One Direction“.\nДвамата се запознават през 2012 година, когато Ерика работи за Професионалната голф асоциация (PGA). Въпреки че има известен съпруг, блондинката страни от светския живот.\nДжъстин Роуз и Кейт Филипс\n38-годишният голфър и бившата гимнастичка са заедно от 2000 година и имат две деца. Ожениха се през 2006 година и имат един от най-продължителните бракове сред актуалните спортисти. Двойка са от близо две десетилетия и от 13 години са семейство.\nЛюбовта на голфъра към съпругата му може да се види дори на игрището. Върху топките, с които играе, има отпечатано 99, тъй като късметлийското число на Кейт е девет. Двамата имат собствена фондация, която подпомага различни организации, борещи се с глада сред децата.\nГласувай | 264 0 706